Първа артфабрика за съвременни изкуства отваря наесен в София - 24chasa.bg\nНовият Регионален център за съвременни изкуства ще отвори врати съвсем скоро.\n40 г. след построяването старата топлоцентрала на НДК става дом на свободните артисти\nПървата артфабрика за съвременни изкуства в България ще отвори врати тази есен в София. По инициатива на Столичната община старата топлоцентрала на НДК в Южния парк ще заживее нов живот като Регионален център за съвременни изкуства. Той ще подпомага организации и творци от независимата сцена от София, Самоков, Ботевград, Ихтиман, Костинброд, Своге, Сливница и Костенец. Артцентърът ще се управлява и финансира\nпо модел на\nинститути в Париж\nНовото артпространство в столицата ще е сцена за изпълнителски и визуални изкуства, музика, образователни инициативи. Освен с голяма и камернa сцена, както и изложбено пространство, “Топлоцентрала” ще има външен амфитеатър, тераса, мобилни сцени, както и резидентски център за чуждестранни артисти, които да творят в София. Така родната публика ще се наслаждава на театър, танц, кино, музикални, визуални изкуства, архитектура, дизайн, мода и литература и от цял свят.\nпарк и до река,\nартцентърът ще привлича хора от всички възрасти и ще предоставя пространство за творчески процеси чрез различни образователни модули и програми за професионално развитие.\nИдеята за превръщането на старата топлоцентрала в артфабрика за съвременни изкуства е от 2014 г., когато в София се провежда международната среща на най-голямата мрежа за изпълнителски изкуства в света IETM. След това общината обяви международен конкурс, в който участваха над 60 проектантски екипа. Той бе спечелен от архитектите Мариана Сърбова, Адриана Сърбова и Десислава Стоянова. Трансформацията на сградата стартира през 2020 г. и бе финансирана с над 5 млн. лв. от Столична община, а тази година бяха отпуснати и средства от Министерството на културата.\n“Съвсем скоро София ще има не просто ново културно пространство, а и\nартисти ще могат\n“Топлоцентралата” не само ще показва, но и ще продуцира културни продукти в различните жанрове на независимата артсцена. Тя ще даде възможност български и чуждестранни артисти да работят заедно чрез резидентската програма. “Топлоцентрала” ще работи и като образователен център, насочен към децата и младите хора с богато разнообразие от обучителни програми, уъркшопи и др.”, подчерта заместник-кметът на столицата по култура и образование Мирослав Боршош. По негова идея преди няколко години в НДК бяха създадени “Перото”, “ДНК - пространство за съвременен танц и пърформанс” и театър “Азарян”, които се превърнаха в емблематични за столицата артпространства. Сега Боршош има амбицията и “Топлоцентралата” да стане магнит за творци и публика.\nС тази задача е натоварен и временно изпълняващият длъжността директор - театралният режисьор Веселин Димов. Първото събитие в “Топлоцентрала” се очаква през ноември - ACT фестивал за свободен театър, част от културния календар на Столичната община.


САЩ напускат ЮНЕСКО от 31 декември 2018 г. - News.bg\nПо-рано днес САЩ официално съобщиха, че напускат агенцията\nПо-късно Държавният департамент съобщи, че са информирали ЮНЕСКО за решението си да напуснат организацията като резултат от "продължаващото антиизраелско предубеждение" в агенцията.\nСписание "Форин полиси" писа по-рано, че Вашингтон официално ще обяви оттеглянето си, след като 58-местният Изпълнителния комитет на ЮНЕСКО избере нов директор в петък.\nНай-висшият кариерен дипломат на САЩ обяви оттегляне от Държавния департамент\nДържавният департамент предупреди американците за глобален тероризъм\nСАЩ предупредиха гражданите си за засилен тероризъм по света\nСАЩ: Отношението към циганите, медийната среда и корупцията – основни проблеми в България\nна 13.10.2017 в 10:27:46 #7\nЛюбовницата на Израел се разстрои Каква невероятна футболна драма Как пък Сащ не се разстроиха от нищо анти-палистинско\nна 13.10.2017 в 09:14:58 #6\nКаска,глупостите ти и възклицанията ти не са за коментар. Представи резултатите от двете срещи и ще коментираме!\nна 13.10.2017 в 07:44:56 #5\nНека ИСИС и 58 дупка да коментират визитата на краля на Саудитска Арабия в Москва! Кралят е с цялото си семейство, с най-важните си министри, което не се е случвало никога досега с такава огромна делегация. И така: Тръмпчо на крака в Ер Рияд, и кралят на саудитите на крака в Москва! Какво става? Това е най-якият шамар върху геополитиката на америкосите за период повече от 100 години! Брюксел е застинал в шок! Както и сите западноевропейски лидери. Не може политиката да командва икономиката. Ер Рияд не желае САЩ да го и*бът с шистовия петрол и газ. И сега остана само и Ер Рияд да се откаже от долара в бизнеса си. Хайде, коментирайте, смукачевци!\nна 13.10.2017 в 02:12:24 #4\nмиялчо не чувал такива странни думи. В неговият образователен ценз от горна/долна малина влиза само кремълското партиено членство.\nна 12.10.2017 в 23:42:53 #3\nРазбира се ,че не се вързва- университетита от "Бръшляновата лига" всички са в Москва- Иейл,Харвард,Принстън,Станфорд...\nна 12.10.2017 в 17:49:59 #2\nНормално. САЩ и образование/култура не се връзват особено...\nна 12.10.2017 в 17:31:48 #1\nБраво Ирина, браво Бокова. Сега остава да заместиш парите за ЮНЕСКО с руски рубли.\nНачало / По света / САЩ напускат ЮНЕСКО от 31 декември 2018 г.


Продуктите на фирма Amdent | Yanev Dental\nНачало ЯНЕВ ДЕНТАЛ ПРЕДСТАВЯ Продуктите на фирма Amdent\nНазад до ЯНЕВ ДЕНТАЛ ПРЕДСТАВЯ\nПродуктите на фирма Amdent\nПубликуван на: 15 юли 2020\nПоследна редакция: 15 юли 2020\nAmdent е основана през 1967 в Нинашамн, Швеция и от тогава се развива, произвежда и продава ултразвукови скалери на зъболекари и хигиенисти по целия свят. Днес Amdent е една от най-големите производители на ултразвукови скалери. Десетки хиляди зъболекарски клиники по света всекидневно използват продуктите на Amdent.\nЕкипът на Amdent е посветен да разработи продукти с превъзхождаща ефективност, невероятен ергономичен дизайн и високо ниво на хигиена. Продуктите са проектирани в близко сътрудничество със зъболекари, за да се осигури това, те да бъдат създадени за нуждите на зъблекарите и комфорта на пациентите.\nЕфективност и ергономичност в едно\nТърсенето на продукти, които са все по-ефективни и все пак възможно най-комфортни за ползвателите им, нараства постоянно. Amdent винаги е притежавала и двата критерия като пътеводна светлина в развитието си и всички скалери на Amdent са оборудвани с екстра широк спектър на настройките за мощност, което значи че вие винаги можете да оптимизирате настройките за мощност за избрания от вас метод на приложение. По този начин лечението е еднакво ефективно и удобно, едновременно за вас и за вашият пациент.\nМулти функционални ултразвукови инструменти\nЧрез използването на пиезо керамики, връхчето постига линейно и много прецизно движение. Зъбният камък се премахва лесно и ефективно като в същото време зъбите са непокътнати. Чрез комбинирането на напреднала електроника с пиезо керамика скалерите на Amdent могат да се използват за друго освен за скалиране. Ултразвуците са перфектен инструмент за лечение на кореновите канали едновременно чрез традиционната ендодонтия и чрез апикална хирургия. Скалерите са също идеално средство за минимално инвазивни екскавации, тъй като те лесно правят малки препарации с възможно най-малък импакт за здравата околност обграждаща зъбната субстанция. С Amdent във вашата клиника вие не само имате скалер, но също така мулти функционален инструмент, който е едновременно ефективен и ергономичен.\nУлтразвукови пиезо скалери\nС различните ултразвукови пиезо скалери на Amdent е възможно да се извършат много различни операции включително скалиране, периодонтия, ендодонтия, минимално-инвазивни екскавации, апикална хирургия, тиксотропична циментация, амалгамно втвърдяване и още много.\nСкалерите биват върху маса, мобилни и вградени. Тези предназначени за маса обикновено са стационирани точно до зъболекарската част. Мобилните скалери са лесни за преместване и се използват когато няколко зъболекари споделят устройството и то от време на време трябва да се премества между различните стаи или клиники. Вградените скалери са инсталирани в нови или съществуващи зъболкарски части и наконечника е винаги достъпен за употреба по време на лечението.\nГолямо разнообразие от връхчета\nAmdent има 69 връхчета и държачи за пили за скалиране, периодонтия, ендодонтия, минимално-инвазивни екскавации, апикална хирургия и други. Със своето голямо разнообразие от връхчета Amdent гарантира гъвкавост за зъболекарите и хигиенистите по целият свят.\nAmdent предлага връхчета с различни ъгли, диаметри и дължини за по-лесен достъп и по-добра ергономия. Връхчетата с диамантено покритие позволява високо ниво на ефективност. Титаниевите връхчета гарантират сила и гъвкавост. С Amdent практикуващият действително има свобода на избора.\nВсички връхчета на Amdent за скалиране и периодонтия са проектирани според изискването на ползвателите. Краят на връхчето е поставен в централната линия, също както химикал, намалявайки напреженията върху ръката на ползвателя и подобравяйки тактилността. Дългата шийка на връхчето осигурява перфектен достъп и видимост.\nЕрго генерация от наконечници\nНаконечниците на Amdent имат оригинален дизайн, който прави вашата работа ефективна и ергономична. Тяхната лека като перце тежест ги прави радост за ръцете и раменете ви, а вашите пръсти просто ще заобичат меката и приятна силиконова повърхност.\nТрите различни наконечници в Ерго генерацията са специално проектирани за професионалисти, които искат техните ръце да им вършат работа през цялата им кариера. Всички те имат специална Ерго хватка, която предпазва ръцете на потребителя от напрежение, а наконечника от замърсяване.\nПредставяне на фирма Biodinâmica Química & Farmacêutica LTDA\nЗа компанията Biodinâmica Química Farmacêutica LTDA, е основана през 1991 и...


Днес е Никулден – Mesta.bg-Новини от Благоевград, Кюстендил,Разлог, Банско, Якоруда,Белица,Гоце Делчев, Сандански ,Петрич,Кочериново,Рила,Невестино,Бобов дол и Дупница\nНачало/Места/Днес е Никулден\nОще като младеж той наследил голямо богатство от баща си и раздал всичко на децата и бедните си съграждани. За добрите му дела се разказвали множество легенди. Така например, когато един богаташ с три дъщери се разорил и решил да продаде децата си като робини, светията тайно му подхвърлил три кесии със злато и така спасил момичетата от ужасна участ. Той откупувал и други хора от робство.\nИзточноправославната религиозна традиция го почита като покровител на мореплавателите. Според една легенда, по време на силна морска буря светецът спасил с молитви моряците на кораба, с който пътувал към Божи гроб.\nВижте: Как да изберете: Прясна риба\nместа.бг Никулден риба\nФолклорната изпълнителка Ана-Мария спасява бездомник


Опитайте ...: Април 2019\nнеделя, 28 април 2019 г.\nНебето и земята ликуват...\nХристос воскресе из мертвих,\nсмертию смерт поправ и сущим во гробех живот даровав.\nХристос възкръсна от мъртвите,\nсъс смъртта смъртта победи и на нас ни дарува живот вечен.\nВ утрото на Пасха отново присъединяваме молитви към ангелския хор,\nза да възпеем всички, заедно с цялото творение, деня на живота! Да въздадем благодарност, "да се зарадваме и да се развеселим" (Пс. 117:24) в деня, когато Христос Бог ни преведе от смърт към живот.\nПървата седмица след Възкресение Христово е наречена Светлата седмица, защото възкресението на Иисус Христос донася просветление и надежда за вечен живот на всички човеци. В църковния календар всеки от дните до следващата неделя – Томина неделя, е записан като Светъл. Тя се нарича още празна, заради забраната да се работи каквото и да е работа , както и Нова неделя, защото с нея започва цикълът от недели, които споменават Христовото възкресение.\nВ дните на Светлата седмица се благославят Божията майка и светите апостоли: в Светли понеделник - светите Апостоли, в Светли вторник и сряда - св. Богородица, св. архидякон Стефан и св. Андрей, в Светли четвъртък - св. ап. Йоан и Яков, в Светли петък - св. ап. Петър, а в Светла събота - св. Йоан Кръстител.\nИ тази година, в петъка на Светлата седмица след Великден, се отбелязва един от най-хубавите празници на Божията Майка, и се почита чудотворната икона на\nСвета Богородица "Живоносен източник"\nСветлата седмица завършва с Томина неделя и деня на Св.мъченица Ирина\nВ Светлата седмица славим Христовото Възкресение.\nХаресвам това послание от неизвестен автор:\nНа този Великден, простете на някого. Кажете на някого, че го обичате.\nЗапалете светлината в себе си...\nНа най-светлия християнски празник да си пожелаем здраве,\nмир, любов и светлина в сърцата, радост, благоденствие и щастие в домовете ни!\nБлагословен и светъл Великден!\nПубликувано от di_ani в 0:01 ч. 3 коментара:\nЕтикети: Великден, православие, празници, светла седмица\nпонеделник, 22 април 2019 г.\nСтрастната седмица - седмицата преди Възкресение Христово\nОт днес, понеделник, 22 април тази година, в очакване на Великия ден започва т.нар. Страстна седмица - посветена на страданията на Христос, наричана още Велика или Свята. т.е. Седмица на страданията, прелюдия към вечния живот. На старобългарски страст означава страдание. По тази причина дните на Христовите страдания от влизането на Исус Христос в Йерусалим за Пасха до смъртта му са наречени страстна седмица. Приближавайки се към кулминацията на тази седмица, всеки един ден от седмицата е наречен велик и свят, а всеки ден е отбелязан с особени възпоменания.\nПравославните християни очакват със смирение Страстната седмица, за да захранят вярата си, да укрепят мира и да защитят единството. През тази седмица Спасителят изкупва човешките грехове чрез жертва - в страдание, болка и любов, и го показва чрез възкресение.\n/Леонардо да Винчи. Тайната вечеря, 1495—1497/\nВ тези дни Христос изживява всички човешки страсти. Това са мъките - духовни и физически, съмненията, предчувствието за наближилия час на неговата саможертва в името на спасението на всички хора. Идва завършекът на мисията, с която той е изпратен на земята от своя небесен Отец. Това е първоначалният смисъл на думата страст в старобългарския език - мъки, терзания.\nВ древната Църква, а и сега постът през тази страстна седмица е особено строг - растителна храна без олио, петък – според възможностите – пълен глад, само вода или вода и хляб.\nСтрасти Христови /анонимен художник XV век, Нидерландия/\nПрез първите три дни на Страстната седмица Църквата припомня последното пребиваване в Йерусалим.\nНа Велики понеделник евангелистите ни разказват как Божият син влязъл в Йерусалимския храм и го намерил пълен пълен с търговци. Обхванат от свещен гняв, Той прекатурил масите им, а тях самите изгонил, защото храмът е дом за молитва, а не тържище. (Мат. 21:12-13, Марк 11:15-19; Лук.19:45-46). В Евангелието се говори за проповедта на Иисус в храма и изреченото от него проклятие над безплодната смокиня - символ на човешката душа, която не познава молитвата, покаянието и не носи духовни плодове.\nДен за пречистване и почистване на душата, тялото и къщата. Първите три (Велики понеделник, Велики вторник и Велика сряда) са отредени за разтребване вкъщи, като на рутинната дейност се придава и символично пречистващ характер - прави се за здраве.\nВелики вторник - ден за смирение\nцеломъдрие, лишение, щедрост, трудолюбие, търпение, добродушие и смиреност.\nСпасителят казва на учениците си да не ламтят за слава\n"И тъй, бдете; защото не знаете ни деня, ни часа, в който Човешкият Син ще дойде" (Мат. 25:13)(Евангелско чтение: на утрената Мат. 22:15-23:39; на литургията Мат. 24:36-26:2).\nВ нощта срещу Велики вторник Господ Иисус Христос бил във Витания и сутринта дошъл в Йерусалимския храм, където поучавал народа. Първосвещениците и старейшините, като слушали Неговите притчи, разбирали, че Той говори за тях, искали да го заловят, но и се бояли да Го нападнат открито, защото хората Го почитали като Пророк.\nНа този ден Исус Христос произнася словата за прошката, основа на Неговото учение. "...И когато стоите на молитва, прощавайте, ако имате нещо против някого, та и небесният ви Отец да прости вам прегрешенията ви." (Марк., 11:25)\nВелики вторник е ден за поучения и последни нравствени наставления: Иисус дава пример как да благотворим - не да даваме от излишъка си за тази цел, а като бедната вдовица да отделим от последните си материални средства.\nВъв Велики вторник на Страстната седмица в църквата се споменава и\nЕвангелската притча за Десетте девици\n…Мъдростта не е в едничката добродетел, а в събраните всички добродетели. Казал е Премъдрият: мъдростта си строи дом върху седем стълба. Мъдра е онази душа, която има седем добродетели /целомъдрие, лишение, щедрост, трудолюбие, търпение, добродушие и смиреност/.\nВ българската традиция се посвещава деня на размисъл и преоценка на действията си по време на постите. Жените измазват с вар цялата къща, за да грейне от чистота и белота, подновяват пода, ако е пръстен, и чевръсто се захващат да довършат великденските премени.\nВелика сряда - МИРОПОМАЗВАНЕТО НА ИИСУС\nВ деня на Светата и Велика сряда се припомня за многоценното миро, пролято върху главата на Христос от разкаялата се грешница. Успяла да влезе в дома, дето бил Христос, жената, носеща алабастърен съд с драгоценно миро, искала да засвидетелства почитта си към него. В бързината, да не й се пречи на доброто намерение, тя счупила съда, по-лесно да се разлее мирото. Това не се одобрило и някои от апостолите възроптали под предлог, че по-добре би било мирото да се продаде и парите да се раздадат на бедните. А Христос казал да не я смущават, защото това е усърдие.\nВ сряда Юда отишъл при юдейските първенци и уговорил предателството на Христос за тридесет сребърника. От тоя ден коленопреклоненията на молитвата не престават. Уговорката за предаването на Исуса определя този ден като Велик - „Велика сряда". В спомен на първия ден от страданията на Исуса, християнски обичай е тоя ден през всяка седмица в сряда да се пости.\nНа Велика сряда обичаят повелява да се бере здравец и на Разпети петък да се раздава за здраве. Вярва се, че на този ден Исус изцелява болни, слепи и предупреждава учениците си да не ламтят за слава. Според някои народни поверия на Велика сряда не се работи никаква женска работа, считало се е, че а ако някой престъпи това правило, умението му ще се отнеме.\nЧетвъртък на Великата седмица\nТози ден е определен в православието за провеждането на Тайната вечеря, макар че някои нови предположения са за ден по-рано - в сряда.\nПосветен е на четири важни събития на Велики четвъртък от Страстната седмица:\nБожественото умиване (на нозете); Тайната вечеря; Установяването на Светите тайнства /Кръщение, Миропомазване, Покаяние (Изповед), Причащение (Евхаристия), Брак (Венчание), Свещенство и Елеосвещение (Маслосвет)/, усърдната молитва на Господ в Гетсиманската градина (Лук. 22:39-46); Предателството на Иуда. На този ден свещенослужителите изнасят кръста от олтара, което символизира носенето му от Христос към Голгота. Прави се също така и Велик маслосвет, едно от светите тайнства на Църквата, което единствено в този ден се извършва общо за всички християни, и чрез което се молим за изцеление на нашите немощи и телесни и душевни страдания.\nНа Велики четвъртък /или в събота/ преди изгрев слънце се боядисват яйца, като първото е винаги червено. Това, че Червеното яйце се свързва с Христовата кръв, живота, плодородието и обновлението, както легенди, притчи и традиционни ритуали с него са известни.\nТози ден е познат - Разпети петък, Велики петък, Петък на Великата седмица -\nнай-тъжният, най-тежкият ден за Божия син. Черен, мрачен, потресаващ, в който Божият Син умрял, разпънат на кръст.\nНа Велики петък бил погребан в каменен саркофаг в пещера, пред която властите оставили стража и огромен камък на входа. На този ден в храмовете е Неговото опело.\nПо време на богослужението от олтара се понася Плащаницата и се извършва опелото на Господа сред бели цветя. Песнопенията са посветени на страданията и смъртта Христови. Едно от тях се нарича "Плачът на Богородица" - молитва в памет на душевните страдания на Дева Мария, която стояла до кръста на своя Син и Го призовавала, произнасяйки скръбни слова. След като се изнесе Плащаницата на вечерното богослужение, с нея се обикаля около храма и символично се извършва погребението на Христос. В края на вечернята свещеникът взима Плащаницата от престола и я полага в "гроба" в центъра на храма.\nПоклонението на плащаницата продължава две денонощия, до късно в събота вечер, когато тя се внася обратно в олтара минути преди пасхалното шествие на кръста.През целия ден на Велики петък не просто се минава под масата за късмет и за здраве, а символично поклонение на Божия гроб, пред Христос. Свещеникът раздава на миряните цвете, което да напомня за Възкресението, което предстои.\nНеслучайно именно в този ден от Страстната седмица постът е особено строг: Църквата повелява тогава да не се яде, нито нещо да се пие (дори вода). А народът казва, че на Велики петък и пиле не пее и гнездо не вие. Всяко дихание страда заедно с Богочовека, съпричастно е на неговата смърт и погребение. В петък никой не подхваща каквато и да е работа и се подготвят обредните хлябове.\nСъбота на Великата седмица\nСлизането на Иисуса Христа в ада На Велика събота Църквата възпоменава телесното погребение на Иисуса Христа и слизането Му в ада. По обичая на юдеите Йосиф и Никодим снели пречистото тяло Господне от кръста, обвили ги в нова плащаница с благовония и го положили в нов каменен гроб в Йосифовата градина, която се намирала недалче от Голгота. При полагането Му в гроба присъствували жените мироносици,Мария Магдалина, майка на Яков и Йосиф. Първосвещениците и фарисеите знаели, че Иисус Христос е предрекъл възкресението Си. Не вярвайки на предсказаното, а и страхувайки се да не би Апостолите да откраднат Тялото на Иисуса, измолили от Пилат военна стража. Поставили стражата до гроба, а самия гроб запечатали (Мат. 27:57-66; Иоан. 19:39-42). Църквата прославя Велика събота като "най-благословения седми ден". Защото това е денят, когато Словото Божие лежи в гроба като мъртъв Човек, но в същото време спасява света и отваря гробовете. Положен вече в гроба, Духът на Иисуса е в ада, за да разкъса оковите му и да отвори отново за нас райските двери. Това ще се случи на другия ден. В Неделята, наречена с най-краткото име - Великден.\nНа Велика събота християните получават Свещения огън чрез тайнство, пряк свидетел на което е единствено ерусалимският патриарх. Ритуалът има 1200-годишна история.\nПравославните вярват, че това е същата божествена, неръкотворна светлина, която изпълвала гроба Господен, когато Синът Божи възкръсва.\nСмята се още, че Благодатният огън има небесен произход и в първите минути след появата си не пари и не изгаря. Няма научно обяснение за този феномен.\nОгън, запален от Свещения огън на Божи гроб, символизиращ вечността, мира и обновлението, се занася до православни църкви в цял свят.\nСтрастната събота, преди изгрев слънце се месят великденски обредни хлябове и козунаци. Те се приготвят с мазнина и се мажат с жълтък. С великденските хлябове хората изразявали почитта си към Спасителя. През целия ден в храмовете се освещават яйца, козунаци, ястия, хлябове, предназначени за празничната трапеза. В миналото великденските хлябове не се вдигали от масата три дни, а трохите не се изхвърляли. Хлябът не се реже, а се разчупва. Смята се, че и той има душа. Има различни по форма и предназначение великденски хлябове: кръгли, продълговати, краваи, за кумове, за семейството. Не успелите да боядисат яйцата в четвъртък могат да направят това в събота.\nСъс съботата завършва Страстната седмица - в очакване на празника на празниците –\nПасхата, Възкресение Христово.\nПубликувано от di_ani в 8:12 ч. 1 коментар:\nЕтикети: велик пост, Великден, православие, празници, Страстната седмица\nсъбота, 20 април 2019 г.\nПредвестници на Възкресението - Лазаровден и Цветница\nХристияните празнично отбелязват Лазаровден и Цветница като предвестници на Възкресението ... В съботата на Шестата седмица от Великия пост Църквата спомня извършването на най-голямото чудо от Спасителя. Празнуваме Лазаровден /Лазарова събота/ - първият от трите големи празника, свързани с чудото на Възкресението, следван от Цветница /Връбница/. Отбелязват се на подвижни дати, но винаги са една седмица преди Светлия Великден, като тази година това са 20 и 21 април и с тях започва подготовката за Великата седмица и Христовото възкресение. Първа е Лазарова събота - когато се припомня възкресяването от Иисус Христос на Неговия приятел Лазар, а след нея Цветница, когато се празнува тържествения вход в Йерусалим, извършен от Христос шест дни до предаването Му на страдания и кръстна смърт. Православието отбелязва в събота паметта на Свети Лазар от Витания, който е възкресен от Спасителя в четвъртия ден след смъртта му, а името Лазар е символ на здраве и дълголетие. Това е едно от последните чудеса на Исус Христос на земята.\nВръбница, Цветница, Палмова или Цветоносна неделя отбелязва влизането на Иисус Христос в Йерусалим в дните преди еврейската Пасха и тържественото му посрещане със свежи зелени клонки /върбовите клонки за нашите земи символизират палмовите/. В неделята /Неделя Вайа, Палмова неделя/ след Лазаровден е Цветница - посветен на пролетта и цветята, християните отбелязват символично и тържественото посрещане на Христос в Йерусалим.\nНа другия ден след възкресяването на мъртвия от четири дни Лазар, Иисус Христос потеглил за Йерусалим, а отвсякъде се стичали хора. По пътя Му те постилали дрехите си, а под нозете Му подлагали свежи зелени клонки с бели цветове. Хората Го посрещали с палмови вейки и с възгласи: “Осанна! Благословен Идещия в името Господне!” Две хиляди години по-късно с тържество и любов християните в България продължават да отбелязват това събитие. На този ден храмовете са пълни с богомолци, които носят пролетни цветя, здравец и върбови клонки. На св. Литургия свещеникът ги освещава и раздава на богомолците като символ на съпричастие и съпреживяване на духовно тържество, и те ги отнасят по домовете си за благословение. Върбовите клонки напомнят палмовите вейки - символичните знаци на победата. Върбовото венче се запазва цяла година пред домашната икона, над входната врата или над вратата на дневната. Въпреки че все още е времето на Великия пост, Българската православна църква позволява да се поднесе риба на празничната трапеза, постни ястия, хлябове и постни сладкиши.\nНа Връбница християните знаят, че след това Свое тържество Христос ще поеме възхода Си към страданията и смъртта. Но светлината, запалена в този ден, ще осветява и бездънния мрак. След кръста и смъртта ще изгрее светлината на неизказаната пасхална радост. Ето къде е смисълът и силата на тези необикновени дни, когато, завършвайки поста, ние се готвим да последваме Христос в Неговите доброволни страдания, в победното Му слизане към смъртта, в преславното Му възкресение в третия ден.\nЗа празничния ден, от който започва Страстната седмица или седмицата на Христовото страдание, българите имат много имена – Връбница, Цветница, Разцветница, Момина неделя… Много и колоритни са обичаите, в центъра на които е върбата. Лазарица и Цветница са много красиви момински празници, посветени на цветята, любовта и плодородието, а пролетното венче е негов пъстър акцент. Венците били дар на славянската богиня Лада, която е закрилница на семейството и любовта. На Връбница – Цветница празнуват и всички, кръстени с имена на цветя, растения и дървета – в България те са един на всеки десети.\nИмен ден празнуват всички, които носят имена, произлизащи от названия на растения:\nАблен(а) („аблена“ означава планински божур;\nБегония, Белян(а), Билян(а), Божур(а), Босилка, Босилко\nВенета, Венелин(а), Венец, Венцислав, Вероника, Виола, Виолета, Върба, Върбан(а), Върбин(ка), Венеция\nГабър, Габрина (от „габър“), Гергин(а), Гроздан(к)а\nДалия, Дафина, Делян(а), Детелин(а), Дилян(а), Дренка\nЕли (от „ела“), Елица, Енчо, Еньо (от „еньовче“)\nЗдравец, Здравка, Здравко, Зюмбюл(а)\nИва (име на върба), Иглика\nКала, Калин, Калина Калия, Камелия, Карамфил(к)а, Китка\nЛало, Лалка, Латин(ка), Лиана, Лила, Лили, Лилия, Лилян(а), Лоза(н), Люляна\nМагнолия, Малин(а), Маргарит(а), Минзухар(а), Мирта, Момина (от „момина сълза“)\nНева, Невен(а), Невян(а), Незабравка\nРали, Ралица, Ренета (от латински – „преродена“), Роза, Розалин(а), Розан(а), Роксана, Росен, Росица, Росна, Ружа\nСинчец, Сиян(а), Смилян(а), Смирна, Стефани(я) (от гръцки – „венец“)\nТеменуга, Теменужка, Трендафил(ка)\nЦвета, Цветан(а), Цветанка, Цвете, Цветелин(а), Цветин(а), Цветка, Цветомир(а), Цветослав(а), Цвятко\nЯвор(а), Ясен(а), Ясмин(а)\nПубликувано от di_ani в 7:30 ч. 1 коментар:\nЕтикети: велик пост, Великден, лазаровден, православие, празници, цветница\nСтрастната седмица - седмицата преди Възкресение Х...


Actrapid (human insulin) – кратка характеристика на продукта - A10AB01 – RXed.eu | BG\nActrapid (human insulin) – кратка характеристика на продукта - A10AB01\nActrapid 40 международни единици/ml инжекционен разтвор във флакон Actrapid 100 международни единици/ml инжекционен разтвор във флакон Actrapid Penfill 100 международни единици/ml инжекционен разтвор в патрон\nActrapid InnoLet 100 международни единици/ml инжекционен разтвор в предварително напълнена писалка\nActrapid FlexPen 100 международни единици/ml инжекционен разтвор в предварително напълнена писалка\nActrapid флакон (40 международни единици/ml)\n1 флакон съдържа 10 ml, еквивалентни на 400 международни единици. 1 ml разтвор съдържа 40 международни единици човешки инсулин* (insulin human) (еквивалентни на 1,4 mg).\nActrapid флакон (100 международни единици/ml)\n1 флакон съдържа 10 ml, еквивалентни на 1 000 международни единици. 1 ml разтвор съдържа 100 международни единици човешки инсулин* (insulin human) (еквивалентни на 3,5 mg).\n1 патрон съдържа 3 ml, еквивалентни на 300 международни единици. 1 ml разтвор съдържа 100 международни единици човешки инсулин* (insulin human) (еквивалентни на 3,5 mg).\n1 предварително напълнена писалка съдържа 3 ml, еквивалентни на 300 международни единици. 1 ml разтвор съдържа 100 международни единици човешки инсулин* (insulin human) (еквивалентни на 3,5 mg).\nРазтворът е бистър, безцветен и воден.\nActrapid е показан за лечение на захарен диабет.\nДозирането на Actrapid е индивидуално и се определя в съответствие с нуждите на пациента. Той може да се използва самостоятелно или в комбинация с интермедиерен или дългодействащ инсулин преди хранене или лека закуска.\nActrapid може да се използва при пациенти в старческа възраст.\nПри преминаване от други инсулинови лекарствени продукти, може да се наложи адаптиране на дозата на Actrapid и на дозата на базалния инсулин.\nActrapid е бързодействащ човешки инсулин и може да бъде използван в комбинация с интермедиерни или дългодействащи инсулинови лекарствени продукти.\nActrapid се прилага подкожно чрез инжектиране в коремната стена, бедрото, глутеалната област или областта на делтоидния мускул. Инжектирането в повдигната кожна гънка намалява риска от непреднамерено интрамускулно инжектиране.\nИглата трябва да се задържи под кожата поне за 6 секунди, за да сте сигурни, че цялата доза е инжектирана. Местата на инжектиране трябва винаги да се сменят в рамките на дадена област, за да се намали рискът от липодистрофия. Подкожно инжектиране в коремната стена осигурява по-бърза абсорбция, в сравнение с другите места на инжектиране. Продължителността на действие ще варира, в зависимост от дозата, мястото на инжектиране, кръвния ток, температурата и степента на физическа активност.\nПоради риск от утаяване в помпените катетри, Actrapid не трябва да се използва в инсулинови помпи за продължителна подкожна инсулинова инфузия.\nАко се налага, Actrapid може да се прилага и интравенозно. Това трябва да бъде направено от медицински специалисти.\nИнфузионните системи с Actrapid за интравенозно приложение, при концентрации на човешки инсулин от 0,05 международни единици/ml до 1,0 международни единици/ml в инфузионни разтвори на 0,9% натриев хлорид, 5% декстроза и 10% декстроза с 40 mmol/l калиев хлорид в полипропиленови инфузионенни сакове, са стабилни на стайна температура до 24 часа. Независимо от стабилността му във времето, известно количество инсулин първоначално ще се абсорбира от материала на инфузионния сак. По време на инсулиновата инфузия е необходимо да се проследява глюкозата в кръвта.\nActrapid флакон (40 международни единици/ml)/Actrapid флакон (100 международни единици/ml)\nФлаконите Actrapid са предназначени за употреба с инсулинови спринцовки със съответстваща скала на единиците. При смесване на два типа инсулин, винаги смесвайте инсулиновите лекарствени продукти в същата последователност.\nActrapid Penfill е предназначен за употреба с инжектиращи устройства за инсулин на Novo Nordisk и игли NovoFine или NovoTwist.\nActrapid InnoLet е предварително напълнена писалка, предназначена за употреба с игли за еднократна употреба NovoFine или NovoTwist с дължина до 8 mm. Innolet доставя от 1 до 50 единици, на стъпки от 1 единица.\nActrapid FlexPen е предварително напълнена писалка, предназначена за употреба с игли за еднократна употреба NovoFine или NovoTwist с дължина до 8 mm. FlexPen доставя от 1 до 60 единици, на стъпки от 1 единица.\nНеподходящото дозиране или преустановяване на терапията, особено при диабет тип 1, могат да доведат до хипергликемия и диабетна кетоацидоза. Обикновено, първите симптоми на хипергликемия се развиват постепенно, за период от няколко часа или дни. Включват жажда, често уриниране, гадене, повръщане, сънливост, зачервена суха кожа, сухота в устата, загуба на апетит и дъх с мирис на ацетон. При пациенти с диабет тип 1, нелекуваните хипергликемични епизоди в крайна сметка водят до диабетна кетоацидоза, която е потенциално животозастрашаваща.\nХипогликемия може да се появи, ако инсулиновата доза е твърде висока по отношение на инсулиновата нужда. В случай на хипогликемия или ако се подозира хипогликемия, не трябва да се инжектира Actrapid. След стабилизиране на кръвната захар на пациента, трябва да се помисли за коригиране на дозата (вж. точки 4.8 и 4.9).\nПреминаването на пациент на друг тип или друга марка инсулин трябва да става под строг лекарски контрол. Промените в концентрацията, марката (производителя), типа, произхода (животински инсулин, човешки инсулин или инсулинов аналог) и/или метода на производство (рекомбинантна ДНК технология или инсулин от животински произход) може да наложат коригиране на дозата. Пациентите, преминали на Actrapid от друг тип инсулин, може да имат нужда от повече инжекции дневно или от промяна на дозата в сравнение с тази на обичайните им инсулинови лекарствени продукти. В случай, че е необходимо коригиране на дозата, това може да стане още при първата доза или през първите няколко седмици или месеци на лечението.\nКакто при всяко инсулиново лечение, могат да се получат реакции на мястото на инжектиране, които включват болка, зачервяване, уртикария, възпаление, посиняване, подуване и сърбеж,. Непрекъснатото редуване на мястото на инжектиране в рамките на дадена област намалява риска от развитие на тези реакции. Реакциите обикновено отзвучават за няколко дни до няколко седмици. В редки случаи, реакциите на мястото на инжектиране могат да наложат прекъсване на лечението с Actrapid.\nКомбинация на Actrapid с пиоглитазон\nДокладвани са случаи на сърдечна недостатъчност при употреба на пиоглитазон в комбинация с инсулин, особено при пациенти с рискови фактори за развитие на сърдечна недостатъчност. Това трябва да се има предвид, ако се обмисля лечение с комбинация от пиоглитазон и Actrapid. При използване на тази комбинация, пациентите трябва да бъдат наблюдавани за признаци на сърдечна недостатъчност, повишаване на теглото и оток. Лечението с пиоглитазон трябва да се прекрати, ако настъпи някакво влошаване на сърдечните симптоми.\nКакто хипогликемията, така и хипергликемията, които могат да възникнат при пациенти с незадоволителен контрол на диабетната терапия, увеличават риска от малформации и смърт in utero. Поради това се препоръчва интензифициране на гликемичния контрол и наблюдение на бременните жени с диабет, когато се планира бременност и по време на бременността. Обикновено през първия триместър на бременността инсулиновите нужди намаляват и впоследствие се повишават през втория и третия триместър. След раждане инсулиновите нужди обикновено бързо се връщат до нивата преди забременяването.\nНяма ограничения за прилагането на Actrapid по време на кърмене. Инсулиновото лечение на кърмещата майка не е свързано с риск за бебето. Може обаче, да се наложи адаптиране на дозата на Actrapid.\nВ резултат на хипогликемия, способността на пациента да се концентрира и реагира може да се влоши. Това може да представлява риск в ситуации, при които тези способности са от съществено значение (напр. шофиране или работа с машини).\nНежеланите реакции, описани по-долу, са въз основа на данни от клинични проучвания и са класифицирани по честота и системо-органни класове съгласно MedDRA. Категориите по честота са определени по следния начин: много чести (≥ 1/10); чести (≥ 1/100 до < 1/10); нечести (≥ 1/1 000 до < 1/100); редки (≥ 1/10 000 до < 1/1 000); много редки (< 1/10 000); с неизвестна честота (от наличните данни не може да бъде направена оценка).\nНечести – Рефракционни нарушения\nМного редки – Диабетна ретинопатия\nХипогликемията е най-често наблюдаваната нежелана реакция. Може да се появи, ако инсулиновата доза е твърде висока в сравнение с инсулиновата нужда. Тежката хипогликемия може да доведе до загуба на съзнание и/или гърчове, и може да причини преходно или трайно нарушение на мозъчната функция, или дори смърт. Симптомите на хипогликемия обикновено възникват внезапно. Те могат да включват студена пот, хладна бледа кожа, отпадналост,\nнервност или тремор, безпокойство, необичайна уморяемост или слабост, обърканост, трудно концентриране, сънливост, силен глад, промени в зрението, главоболие, гадене и сърцебиене.\nФармакотерапевтична група: Лекарства за лечение на диабет. Инсулини и аналози за инжекционно приложение, с бързо действие, инсулин (човешки). АТС код: A10AB01.\nКлинично проучване в едно интензивно отделение за лечение на хипергликемия (кръвно ниво на глюкозата над 10 mmol/l), което обхваща 204 диабетици и 1 344 пациенти без диабет, подложени на сериозна хирургична операция, показва, че нормогликемията (кръвно ниво на глюкоза 4,4 – 6,1 mmol/l), постигната чрез интравенозно въвеждане на Actrapid намалява смъртността с 42% (8% в сравнение с 4,6%).\nActrapid е бързодействащ инсулин.\nДействието му настъпва до ½ час, достига максимален ефект в рамките на 1,5-3,5 часа и цялата продължителност на действието му е приблизително 7-8 часа.\nМаксималната плазмена концентрация на инсулина се достига в рамките на 1,5-2,5 часа след подкожно приложение.\nТерминалният полуживот се определя от скоростта на абсорбция от подкожната тъкан. Поради това, терминалният полуживот (t½) е по-скоро мярка за абсорбцията, отколкото за елиминирането per se на инсулина от плазмата (t½ на инсулина в кръвообръщението е няколко минути). Изследванията са установили, че t½ е приблизително 2-5 часа.\nФармакокинетичният профил на Actrapid е изучен при малък брой (n=18) болни от диабет деца (на възраст 6-12 години) и юноши (на възраст 13-17 години). Данните са ограничени, но предполагат, че фармакокинетичният профил при деца и юноши е подобен на този при възрастни пациенти. Въпреки това, между възрастовите групи са наблюдавани разлики в\nмаксималната концентрация (Cmax), което показва необходимостта от индивидуално адаптиране на дозите.\nЦинков хлорид Глицерол Метакрезол\nНатриев хидроксид (за корекция на рН) Хлороводородна киселина (за корекция на рН) Вода за инжекции\nИнсулиновите лекарствени продукти трябва да се прибавят само към съединения, с които е известно, че са съвместими. Прибавянето на лекарствени продукти към инсулиновия разтвор може да причини разграждане на инсулина, например ако тези продукти съдържат тиоли или сулфити.\nПо време на употреба или когато се носи като резервен: Продуктът може да се съхранява максимум 4°седмици. Да се съхранява под 25°С.\nПо време на употреба или когато се носи като резервен: Продуктът може да се съхранява максимум 6°седмици. Да се съхранява под 25°С.\nПо време на употреба или когато се носи като резервен: Продуктът може да се съхранява максимум 6°седмици. Да се съхранява под 30°С.\nПо време на употреба или когато се носи като резервен: Да се съхранява под 30°С. Да не се\nсъхранява в хладилник или замразява.\nФлакон (стъкло тип 1), затворен с диск (бромобутил/полиизопренова гума) и предпазна, защитена от отваряне пластмасова капачка, съдържащ 10 ml разтвор.\nОпаковки от 1 и 5 флакона от 10 ml или групова опаковка от 5 опаковки от1 х 10 ml флакони. Не всички видове опаковки могат да бъдат пуснати в продажба.\nПатрон (стъкло тип 1) с бутало (бромобутилово) и гумена запушалка (бромобутил/полиизопренова), съдържащ 3 ml разтвор.\nПатрон (стъкло тип 1), с бутало (бромобутилово) и гумена запушалка (бромобутил/полиизопренова), съдържащ 3 ml разтвор в предварително напълнена многодозова писалка за еднократна употреба, направена от полипропилен.\nНе използвайте този лекарствен продукт, ако забележите, че разтворът не е бистър, безцветен и воден.\nActrapid, който е замръзвал, не трябва да се използва.\nПри спешни случаи, при пациенти, които понастоящем използват Actrapid (хоспитализация или неизправност на инсулиновата писалка), Actrapid може да се изтегли от патрона или предварително напълнената писалка с инсулинова спринцовка от 100 U.\nNovo Allé DK-2880 Bagsværd


Кметът на Карлово: Апостолът ни гледа отгоре, да бъдем единни в работата си!/ВИДЕО/ - Горещите новини на Подбалкана\nВ своето обръщение към всички присъстващи и към гражданите на община Карлово д-р Емил Кабаиванов отбеляза: „Уважението към нашите съграждани е най-важно. Кметове ще има, общински съветници ще има. Мандатите са кратки. Но Карлово, всички селища от Калофер до Клисура и България са най-важни. За тях ние трябва да работим. Да не бъдем от различни страни, а да бъдем от една страна – страната на гражданите на Карловска община. Винаги да знаем, че нас ни гледат някъде от горе, от високо Апостола, неговите съратници и най-големите български дарители. Гледат ни тези, заради които България е свободна, заради които днес можем да се закълнем. Това никога да не го забравяме в нашите решения и в нашата работа“, каза кметът и пожела успех и конструктивност в работата на Общинския съвет и кметовете на кметства.\n24.02.2020 rerereer Коментарите са изключени за Борисов свика извънредно заседание за коронавируса\nМинистър-председателят Бойко Борисов свиква днес, 24 февруари, в 16,30 ч извънредно заседание на Съвета по сигурността...\n24.02.2020 rerereer Коментарите са изключени за Опасен вятър брули България, изкоренява дървета!\nПориви на вятъра до 80-90 км/ч започнаха да създават проблеми с движението в някои части на...\nБорисов свика извънредно заседание за коронавируса 24.02.2020\nОпасен вятър брули България, изкоренява дървета! 24.02.2020\nПрокуратурата проверява данни за корупция при управлението на Иван Костов, огласени от проф. Стив Ханке 24.02.2020


Красен Кралев: БФС е пред сериозно изпитание - По света и у нас - БНТ Новини\nКрасен Кралев: БФС е пред сериозно изпитание\nВидно е, че българският футбол изживява криза – не е само в националния отбор, а цялата атмосфера е напрегната и БФС е пред много сериозно изпитание в момента, каза спортният министър. Той отказа да даде оценка за работата на БФС.\nНеспазването на основни принципи и правила в спорта води до нежелани ситуации като изваждането на Литекс от "А" група и наказанието на българските щангисти.Това каза министър Красен Кралев в "Денят започва".\nКрасен Кралев, министър на младежта и спорта: Спонсорите и инвеститорите в българския спорт въобще, не само във футбола, са много малко и не трябва да се гонят с лека ръка. Но от друга страна, има правила, които трябва да се спазват, защото за това са създадени, за да има ред, за да има някакъв порядък, за да се решават сложните казуси, за да не могат и ръководствата в определен етап на дадени федерации да вземат еднолично и пристрастно решение. Все пак трябва да има някакъв ред, който да се спазва.\n#БФС #наказания #Красен Кралев #спортна площадка\nДа помогнем на Йоан и децата като него


Две териториални поделения на ЮЗДП - „ДГС Първомай и „ДЛС Дикчан”, бяха обект на съвместни проверки, извършени на 7 и 8 декември от служители на Югозападното държавно предприятие и представител на неправителствената екоорганизация WWF България. Проверките са по сигнали на граждани и в отговор на засиления обществен интерес към дейностите в горите.\nВ „ДГС Първомай” са констатирани нарушения при извеждането на сечта в дърводобивен обект – нарушен е утвърденият технологичен план с нерегламентирани извозни пътища. В един от проверените подотдели е установено допълнително маркиране в основата на стъблата на дървета, имитиращо контролна горска марка. При проверката в Първомай е задържан автомобил марка „ГАЗ 53”, транспортиращ незаконно добити 5 куб. метра широколистни дърва за огрев. По разпореждане на проверяващите са съставени актове за административно нарушение, а автомобилът с дървата е задържан в базата за конфискувани материали в Петрич.\nПроверката в „ДЛС Дикчан” е с цел да се установи какви мерки са предприети от ръководството на стопанството след констатираните на 21 ноември т.г. сериозни нарушения на Закона за горите. Установено е, че след сигнала от неправителствена екоорганизация, териториалното поделение е извършило инвентаризиране на незаконно отсечена дървесина в различни подотдели, която възлиза на 90 плътни кубически метри.


Начало > Отпадат визите за чуждестранни студенти от български произход\n12:58, 12 авг 19 / Общество 25 1222 Шрифт:\nОтпадат визите за чуждестранни кандидат-студенти с български произход. Това става ясно след изпратено писмо от посолството на България в Белград до гимназията и до културно-информационния център в Босилеград. С него се съобщава, че е отпаднало изискването за визи тип „Д“ за чужденци с български произход, които са приети като студенти в редовна форма на обучение във висшите училища в България. Това каза директорът на гимназията Владимир Григоров, цитиран от БНР.\nИзменението е в съответствие с политиката на България за улесняване на влизането и пребиваването на чужденци от български произход на територията на страната с цел обучение, се казва в писмото. Отпада допълнение на Закона за българските лични документи, обнародван в ДВ, бр. 58 от 23.07.2019 г., като е направено изменение, съгласно което е разрешено продължително пребиваване без да е необходимо да притежават виза за дългосрочно пребиваване.\n"Досега се вадеше виза, до три месеца беше възможно да се седи без виза. В този период да се съберат документи, да се подадат в консулството в Ниш и да се получи виза. Сега това вече няма да е така", обясни Григоров.\nстуденти България виза


Какво е "дадбод" и защо ти трябват маратонки | Здраво тяло | дадбод , dadbod , тяло , здраве , фитнес , тренировки\nЗдраво тяло » Хранене и Спорт » Какво е "дадбод" и защо ти трябват маратонки\nПонеделник, 04 Май 2015 10:50\tНаписано от Кирил Стойков\nТова е "дадбод":\n"Дадбод", разбира се, идва от английски - "dadbod" - и буквално означава "тяло на татко". Това е от онези нови думи, които излизат из виртуалното пространство с цел да обяснят някой нов (или не много нов) феномен.\nТа, "дадбод" иде да рече тяло на човек, който така и не е започвал никога нищо да тренира в живота си. И който, макар и не винаги дебел в класическия смисъл да думата, като цяло не изглежда добре.\nЕто някои добри обяснения за същността и природата на "дадбод", взети от няколко англоезични медии:\n"Този тип тяло казва: "Ходя на фитнес от дъжд на вятър, но също така пия здраво през уикендите и обичам да изяждам по осем парчета пица на едно ядене"." (The Odyssey)\n"Дадбод е физика, която се характеризира с нерелефни мускули под тънък слой мазнина, най-често завършена с бирено коремче." (The Cut)\n"Това е онази сива зона между добра форма и наднормено тегло, в която е баща ти откакто ти си се родил." (Total Frat Move)\n"Ако не можеш да видиш пениса си, когато си гол до кръста, то най-вероятно имаш дадбод от първо качество. И вероятно се приближаваш към нездравословното." (GQ)\n"С две думи: има мъже, които са генетично предразположени към това да правят плочки. Има и всички останали мъже." (Complex)\n"Дадбод е физическото проявление на мъжете, които се събуждат, поглеждат се в огледалото и си казват "Ами, май ще пропусна фитнеса тази седмица и вместо това ще ям пица за обяд и за вечеря. И пак ще подминавам обявите за запознанства от момичета, които не изглежда да тренират пет пъти семично"." (The Frisky)\nОбобщение: "дадбод" е нещо, което не би искал да имаш. Оттам и съвета с маратонките. Ако нямаш, купи си. Ако имаш, слагай ги и отивай да тичаш. Или каквото обичаш да правиш като спорт.\nХранене и спорт през зимата 12 стъпки към по-добра лятна форма\n35 начина да изгорим мазнините на корема 5 секс съвета\n6 знака, че тя няма да погрознее Да тренираме заедно!\nКак да се движиш повече Колко често трябва да се тренира\nМотивация за диета Тичането е полезно за мозъка


14 от 14 за Ноле срещу Монфис и титла за сърбина в дебюта му в Ийстбърн – TennisKafe\n14 от 14 за Ноле срещу Монфис и титла за сърбина в дебюта му в Ийстбърн\n17:44 - юли 1, 2017, от TennisKafe\nНовак Джокович – Гаел Монфис 6-3 6-4\nНовак Джокович повдигна самочувствието си във важен момент преди началото на Уимбълдън, печелейки титлата в Ийстбърн след успех с 6-3 6-4 над Гаел Монфис. Трофеят е едва втори за сърбина през сезона, след като в началото на 2017-а триумфира в Доха, и общо 68-и за него.\nФранцузинът даде всичко от себе си, но в крайна сметка инкасира 14-то поражение от също толкова ATP двубоя срещу Джокера.\nБившият №1 започна уверено и след няколко продължителни разигравания стигна до точка за пробив при 30-40 още в първия гейм. Монфис направи двойна грешка и поднесе подарък на опонента си.\nМалко по-късно Ноле стигна до нови два брейкбола в седмия гейм при 15-40, но Монфис пласира ас, а с още един мощен сервис французинът оцеля. Със зрелищен минаващ удар от бекхенд Джокович си осигури и трета възможност, но пресили форхенд. В крайна сметка отново сервисите помогнаха на ЛаМонф да удържи.\nВторият поставен в основната схема обаче нямаше противодействие на началния удар на Новак, а в деветия гейм допусна и втори пробив за 3-6.\nВторият сет започна обнадеждаващо за Монфис, който стигна до първата си точка за пробив, но Ноле го изтласка от корта с добър сервис и ретурът на съперника му излезе в аут. Още един брейкбол имаше французинът, но пробивът му убягна. Следващият сервис гейм на Джокович също бе труден, а при 15-30 късметът го покри, след като топката закачи филето и тупна неспасяемо в полето на противника.\nПроцентът на вкаран първи сервис на сърбина спадна и той бе изправен пред нов брейкбол, преди да поведе с 3-2.\nЗаредиха се убедителни геймове за сервиращите, а в 10-ия гейм топка на Монфис при 15-30 беше обявена в аут, но той обжалва и се оказа, че е прав. Веднага след това обаче Ноле достигна до мачбол и го реализира, записвайки победа на финала в дебюта си в Ийстбърн.\nЕтикети:гаел монфис, ийстбърн, новак джокович, финал


VEMOHERB Bulgarian Tribulus Drink Box - покачване на мускулна маса\nVEMOHERB Bulgarian Tribulus Drink Box\nVEMOHERB Bulgarian Tribulus Drink Box e хpaнитeлнa дoбaвĸa, бaзиpaнa нa cyx eĸcтpaĸт oт бългapcĸи Tribulus Terrestris cъc cъдъpжaниe нa фypocтaнoлoви caпoнини (60 %), oпpeдeлeни ĸaтo пpoтoдиocцин.\nEфeĸти и пpeдимcтвa нa VEMOHERB Bulgarian Tribulus Drink Box:\nΠoдпoмaгa изгapянeтo нa пoдĸoжни мaзнини\nCвoйcтвaтa нa VemoHerb ® Tribulus ce oпpeдeлят oт виcoĸoтo cъдъpжaниe нa cтepoидни caпoнини oт фypocтaнoлoв тип (60 % oпpeдeлeни cпpямo пpoтoдиocцин), ĸoeтo ce ocигypявa c нopмиpaнeтo нa флaвoнoидитe (нe пoвeчe oт 10 % oпpeдeлeни cпpямo pyтин) и дъбилнитe вeщecтвa (нe пoвeчe oт 10 % изчиcлeни ĸaтo тaнин).\nCтepoиднитe cъeдинeния ca aĸтивни вeщecтвa, ĸoитo cтимyлиpaт пpoдyциpaнeтo нa пoлoви xopмoни, въздeйcтвaт въpxy цeнтpaлнaтa нepвнa cиcтeмa и ce oпpeдeлят ĸaтo aĸтивни ĸoмпoнeнти c aнaбoлeн xapaĸтep. Te пoвишaвaт cъдъpжaниeтo нa тecтocтepoн в opгaнизмa нa мъжeтe, peгyлиpaт xopмoнaлния бaлaнc бeз дa пpoмeнят фyнĸциoнaлния мy мexaнизъм, пoдoбpявaт дeйнocттa нa пpocтaтaтa и нaмaлявaт pиcĸa oт oбpaзyвaнe нa диxидpoтecтocтepoн.\nΠpи жeнитe пoвишaвaт нивoтo нa пpeгнeнoлoнa, пpoгecтepoнa, ecтpoгeнитe и либидoтo, ĸaтo ocигypявaт физичecĸoтo и пcиxoeмoциoнaлнoтo здpaвe нa жeнaтa. Πpoтoдиocцинът cтимyлиpa oбpaзyвaнeтo нa лyтeинизиpaщия xopмoн oт aдeнoxипoфизaтa и пpяĸo yвeличaвa ceĸpeциятa нa пoлoвитe xopмoни. Уcтaнoвявa пoлoжитeлeн aзoтeн бaлaнc, пoдпoмaгa бeлтъчнaтa cинтeзa, вĸлючитeлнo и тaзи в мycĸyлитe. Toвa вoди дo cтимyлиpaнo пoвишaвaнe възмoжнocтитe нa opгaнизмa и издpъжливocттa нa тялoтo пpи физичecĸи и yмcтвeни нaтoвapвaния.\nЗa дa ce пpoявят ocнoвнитe cвoйcтвa нa пpoтoдиocцинa oт ocoбeнo знaчeниe ca дpyгитe caпoнини, влизaщи в cъcтaвa нa eĸcтpaĸтa, ĸoитo пoдпoмaгaт пpeвpъщaнeтo мy в дexидpoeпиaндpocтepoн. Πpeдпoлaгa ce, чe пocлeдния зaбaвя пpoцecитe нa cтapeeнe, тъй ĸaтo пpи нopмaлнaтa cтepoиднa cинтeзa в opгaнизмa yчacтвa в пpeвpъщaнeтo нa xoлecтepoлa в пoлoви xopмoни. Πoнижeнoтo нивoтo нa xoлecтepoл ce cвъpзвa c xипoлипeмичнитe cвoйcтвa нa дoбaвĸaтa и пoлoжитeлнoтo въздeйcтвиe въpxy имyннaтa cиcтeмa.\nVemoHerb ® Tribulus ce oтнacя ĸъм нexopмoнaлнитe пpoдyĸти oт pacтитeлeн пpoизxoд и ce пpиeмa зa yвeличaвaнe ceĸcyaлнaтa пoтeнтнocт, cтимyлиpaнe ecтecтвeнoтo възпpoизвeждaнe нa тecтocтepoн и зaпaзвaнe в oптимaлни гpaници нивaтa нa ĸopтизoл и ecтpaдиoл в opгaнизмa.\nXpaнитeлнaтa дoбaĸa пoвлиявa пoлoжитeлнo бeзплoдиeтo пpи мъжe и жeни, oблeĸчaвa нepвнoвeгeтaтивнитe и нepвнoпcиxичнитe пpoяви пpи жeни в ĸлимaĸтepичeн пepиoд и пpи мъжe в aндpoпayзa, зaпaзвa мycĸyлния ĸaпaцитeт и ceĸcyaлния нaгoн.\nVemoHerb ® Tribulus yвeличaвa eнepгийнитe cили пpи eжeднeвни тpeниpoвĸи, oтдeля oт opгaнизмa тoĸcинитe, пoлyчeни пpи физичecĸитe нaтoвapвaния, нaмaлявa ĸoличecтвoтo нa мaзнинитe и yвeличaвa мycĸyлнaтa мaca. Изпoлзвa ce пpи cтepилитeт нa мъжeтe peзyлтaт oт opигocпepмия, пpи cъcтoяния нa пoлoвa дeпpecия и пpи нaмaлeнa пoтeнтнocт cлeд пpeyмopa, cтpec и изтoщeниe.\nΠpи yпoтpeбa пpoдyĸтът пoĸaзвa виcoĸa ycвoяeмocт oт opгaнизмa и yвeличaвa ĸoeфициeнтa нa бeлтъчнa eфeĸтивнocт. Bĸлючвa ce в пpoгpaмитe зa бoдибилдинг и пpи oпpeдeлянe нa paзлични възcтaнoвитeлни фopмyли зa пoвишaвaнe нa cилaтa и мycĸyлния pacтeж.\nXpaнитeлнaтa дoбaвĸa VemoHerb ® Tribulus e ocoбeнo пoдxoдящa зa cпopтиcти в пoдгoтвитeлния, aĸтивния и пepиoдa нa възcтaнoвявaнe cлeд cилoви нaтoвapвaния, или пpeĸapaни зaбoлявaния. Toвa oпpeдeля нacoчeнocт зa yпoтpeбa пpи cпopтиcти и xopa тpeниpaщи зa здpaвe и дoбpa ĸoндиция.\nEднa дoзa: 1 caшe\nHaчин нa пpиeмaнe: 3 пpиeмa днeвнo\nДoзи в oпaĸoвĸa: 30\nCъcтaвĸи: тpибyлyc тepecтpиc (бaбини зъби) (60% caпoнини)\n№ на продукта: 1485935497\nЦена без ДДС: 40.67 лв\nДози --- Моля, изберете ---30 бр.\nЕтикети: хранителна добавка, тестостерон, покачване на мускулна маса, изгаряне на подкожни мазнини, подобрява настроението, увеличава либидото


Коментари - Мадона: режисьор на филма за собствения си живот | Лайф.dir.bg\nЗвездата е и съсценарист на проекта\n22:33 | 27.10.21\nтрябва 1/1 да описва всичко, няма да се различава от живота на обикновената проститутка\nМадона е изключителен талант! Неповторима!\nАми нищо ново, тя си е била такава!\nАко съдите по себе си....\nПосредствена певица,но изключително пробивна,готова на всичко за успеха.\nсамо дето не може да пее и специално и правят песни в които има 1 октава или просто си говори вместо да пее\nв крайна сметка се понаучи да пее, но е неповторима във всичко останало. Неслучайно се казва, че Мадона е институция...\nСлед "who's that girl" , този "look at that granny" ли ще се казва?!?\nkkk Кой ти каза тази секретна тайна или звездите ти го говорят? Тя пише или участва в писането на всичките си песни, а гласът й е такъв, какъвто си е, разпознаваем! Добре, че навсякъде е пълно с музикални критици.\nНе четох новината, но се загледах в снимката на дъщеря й Лурдес и косматите й подмишници. Чисто философски се питам - щом не си бръсне подмишниците и не си кастри веждите, защо си е махнала мустака? Явно и нейното бунтарство си има граници :)\nВсъщност като се замисля, не се сещам тя да говори за себе си като за певец, а се нарича изпълнител и артист, който има какво да каже, което далеч надхвърля ограниченията на думата "певец". Само гласът не прави изпълнителя. А тя е променила музикалната индустрия и е проправила пътя за всички жени изпълнители, популярни в момента. Разликата е, че нея са я критикували за всичко, което прави, защото е било ново, а сега на никой не му прави впечатление.\nГ-жа Чиконе - икона? (нерегистриран)\nНе богохулствайте и не си правете кумир от Телеца! Истина ви казвам! Честит празник днес - Вяра, Надежда и Любов и майка им Св. Ана!!!! Това е по-важно от някаква си там застаряваща........общественичка.\nЛили Иванова 2...\nТя е точно като Коко Шанел - пука и на каквото се сетите там, за вашето мнение. При артист, който задава тенденции, така и трябва.\nМадона беше интересна до преди 10 години, сега вече много полудя и доста остаря за женска поп-икона и тн. Явно и на нея й е трудно да приеме остаряването и се опитва с каква ли не химия/хирургия да се прави на по-млада. Няма значение де, нейна работа, но изглежда жалко и извратено до някъде. Бях й голям фен и все още съм, но на кариерата й и изявите й до преди 10 години. Вече не... Дори и на 1 нейн концерт ходих - 2008ма в Лос Анджелис. На 50 години тогава, беше все още невероятна - 2-3 часа не се спря да танцува. Много енергия...\nТя е известна не като добра певица или чудна красавица, а като артист. Продавала е добре другите си таланти, а те не са малко. Умна е, че и детски книжки бе писала, една от пионерите с интересни клипове, които разказват история. Не бива да се подценява. Впрочем рапърите да не би да са някакви особени певци?\nНе се наяде на пари тая.....\nProducer X (нерегистриран)


Сватба - Мара Радева - Фотограф Бургас.Сватбена,Детска,Семейна,Катал\nВключва заснемането на ритуали, кратка фотосесия и снимки с гостите.\nПолучавате всички добри кадри обработени и записани на носител или като линк за изтегляне, в максимална резолюция и оптимизирани за уеб. Получавате 20 броя хартиени копия и отстъпка 10% за отпечатване на допълнителни копия.\nОбща продължителност на ангажимента 2 часа. Всеки допълнителен час се заплаща по 100 лева.\nПАКЕТ ЦЯЛА СВАТБА\nВключва заснемането на граждански, църковен ритуали, снимки с гостите, фотосесия на избрано от вас място, както и празненството в ресторант.\nПолучавате всички добри кадри обработени и записани на диск или на флаш памет, в максимална резолюция и оптимизирани за уеб. Освен това получавате безплатно съхранение на файловете от сватбата в продължение на три месеца в облачно пространство. То позволява постоянен достъп до файловете от всеки притежател на връзката, споделяне и изпращане.\nПолучавате 40 броя хартиени копия и отстъпка 10% за отпечатване на допълнителни копия.\nОбща продължителност на ангажимента 10 часа . Всеки допълнителен час се заплаща по 100 лева.\nЦена 900 лева.\nПАКЕТ ЦЯЛА СВАТБА, ЗАСНЕТА ОТ ДВАМА ФОТОГРАФИ\nИма много причини да предпочетете всеки детайл от този важен момент от живота ви да бъде заснет от двама фотографи. Хонорарът на втория фотограф се обсъжда допълнително, в зависимост от неговата ангажираност.\nВашият сватбен ден е наистина ВАШ празник. Не на фотографа, не на сватбената агенция, не на роднините ви! Направете го така, както на Вас ви се иска! Осигурете си безупречен празник , като се доверите на професионалисти в този бранш ! Лично аз Ви гарантирам, че няма да ви "вкарвам" в някакви чужди емоции и състояния, да ви карам да правите неща, които не са "вашите", насила да се усмихвате или да правите акробатика. Аз просто присъствам на вашият ден, за да си го спомняте после такъв, какъвто е бил.\nГотовите снимки се получават в срок от 40 работни дни от датата на събитието.\nВ така посочените цени са за събития на територията на град Бургас. За места извън Бургас, се добяват транспортни разходи и при необходимост нощувка .\nАко вашето събитие е различно от изброените тук, обадете се за специална цена.


DiecastCarsBG • Виж темата - Бял метал и антикварни модели - ‘55 Chevrolet\nБял метал и антикварни модели - ‘55 Chevrolet\n288 мнения • Страница 11 от 20 • 1 ... 8, 9, 10, 11, 12, 13, 14 ... 20\nRe: Бял метал и антикварни модели в 1/43...Dinky Toys\nот Тихомир » 07 Ное 2019, 14:10\nИма развитие с Динкито, не е червено обаче...\nТози Кадилак го искам от доста време. В някакъв момент му се вдигнаха акциите ужасно много, но ето че изпадна. Цветът е много тъмно син. Колата е първият следвоенен нов Кадилак, а също така и първият с перки.\n1948 Cadillac Dynamic Fast Back Coupe - Brooklin\nНещо не много по мой вкус ама... https://www.youtube.com/watch?v=IERdq9vIqQ8\nПоследна промяна Тихомир на 08 Ное 2019, 18:08, променена общо 1 път\nRe: Бял метал и антикварни модели в 1/43...Dynamic Fastback\nот bukibol » 07 Ное 2019, 15:27\nКато излят е, много красив и с присъствие На Джей Лено, изобщо не ми допадна модификацията.\nот puma » 07 Ное 2019, 15:35\nRe: Бял метал и антикварни модели в 1/43 Dynamic Fastback\nот uniqa 1|43 » 08 Ное 2019, 01:02\nТежест и красота, масивност и изящество, то направо стана 4 в 1.\nот Тихомир » 08 Ное 2019, 09:43\nОще една красива американска кола, много елегантен автомобил. На снимките в нета изглеждаше мръсно бял, а се оказа със зелен отенък. Цветовете на Бруклин на живо са много приятни.\n1953 Studebaker Commander Starliner Coupe - Brooklin\nПоследна промяна Тихомир на 22 Ное 2019, 12:52, променена общо 3 пъти\nRe: Бял метал и антикварни модели в 1/43 Starliner Coupe\nот stoicho110 » 08 Ное 2019, 16:47\nТишо моделите са супер, търкаляш ли ги по паркета. Изглеждат много солидни\nот Тихомир » 08 Ное 2019, 17:37\nstoicho110 написа: Тишо моделите са супер, търкаляш ли ги по паркета. Изглеждат много солидни\nТъркаляне няма, макар да си се движат доста добре, нищо че са по половин кило всеки. Кадилакът докато го щраках тръгна по покрива на колата, добре че имам бързи рефлекси.\nот taiko » 09 Ное 2019, 09:58\nСтудитата винаги са били малко изчанчени коли. Обаче кадилака много ми хареса. Може да си потърся този модел, няма значение производителя. Шначе моделите са чук, много любим тежки метали.\nХъм, сега видях един оранжев Форд. ...\nот Тихомир » 10 Ное 2019, 14:53\nЕто какво стана оранжевия Форд. Трябваше да е е червен ,но ми свърши боята на първата ръка. На помощ се притече chevyimpala с този цвят. Ще си поиграя още малко с него, мисля става ясно какъв ще е крайния резултат.\nот milski » 13 Ное 2019, 23:27\nCadilac-ът много радва окото.Супер модел.\nRe: Бял метал и антикварни модели - Starliner Coupe\nот Тихомир » 21 Ное 2019, 14:34\nВъв времена, когато повечето коли приличат на кутии, Крайслер представят революционния Еърфлоу. Масовият потребител още не е готов за толкова радилкална промяна във вида на автомобилите. Парадоксално, но само след няколко години повечето автомобили приличат на Еърфлоу. Това е първата американска кола проектирана в аеродинамичен тунел. Аз имам и версията с 2 врати на Дърхам Класикс viewtopic.php?p=450277#p450277\nИсторията за модела е много любопитна. Проектиран е от Джулиян Стюарт, който по-късно ще основе Дърхам Класикс, за Бруклин. По моя информация първият модел произведени от Джим Хол и Джулиян Стюарт Канада е именно Крайслер Еърфлоу. Произведен е силно твърдение. По това време марките Бруклин и Дърхам все още не са създадени, всичко се прави с ентусиазъм и проба/грешка. Първите бройки са били без стъкла с гуми от Динки. След това им поставят стъкла. В средата на 70-те Джим Холд се мести в Англия и "серийното" производство на модели под марката Бруклин започва с пълна пара. Джулиян Стюарт остава в Канада и основава Дърхам. Към днешна дата имам информация, че марката още съществува, но правенето на модели е по-скоро хоби.\nЧетирвратия модел си е произведен в Англия, а купето в Канада. Ако въобще някъде се появи ранен Еърфлоу с 4 врати правен в Канада, цената му ще е трицифрена в долари. Най-първите бройки са били от смола, а след това преминават на бял метал.\n1934 Chrysler Airflow - Brooklin\nПоследна промяна Тихомир на 22 Ное 2019, 11:22, променена общо 1 път\nRe: Бял метал и антикварни модели - Airflow Sedan\nот puma » 21 Ное 2019, 15:03\nот bukibol » 21 Ное 2019, 15:55\nОтново модел с история зад гърба си Много добро съчетание на цветовете\nот Тихомир » 22 Ное 2019, 10:39\nПодобно на предходния Крайслер, Пакард представят напълно нов дизайн за модела Клипър през 1941. Това се случва 8 месеца преди атаката в Пърл Харбър. През 1942 в САЩ спира производството на цивилни автмобили. Производството на модела подновено чак през 1946. Иновативната визия на колата вече не е толкова впечатляваща. Автомобилната индустрия е много любопитен сектор, Ролс-Ройс/Бентли успешно продават техните модели със сходен дизайн на Пакард Клипър до средата на 60-те. Всяка прилика между Пакард и ЗИС е напълно "случайна". Забравих да спомена за Еърфлоуа един интерес факт. Първата кола на Тойота копира модела на Крайслер. Kiichiro Toyoda купува една бройка и взаимства формата на купето за Toyoda Standard Sedan AA.\nМоделът има добавени хромирани елемент. Много е симпатичен в този цвят.\n1941 Packard Clipper - Brooklin\n* Индексът на първата страница е допълнен, подредени са по години.\nRe: Бял метал и антикварни модели - Clipper\nот taiko » 22 Ное 2019, 17:16\nКлиперът повече ми харесва, изглежда масивен.\nПредходния модел малко ми напомня на бийтъла, с изключение на изчанчената предна решетка.


Пресъздадоха в Търново Нишката операция от 1944-а година – Радио Велико Търново\n17.10.2020 Радио Велико Търново\tКоментарите са изключени за Пресъздадоха в Търново Нишката операция от 1944-а година\nНишката операция от 1944-а година бе пресъздадена край Велико Търново. Военно-историческата възстановка, която е най-мащабната в България до момента, припомни за важната стратегическа победа на българската армия по време на Втората световна война в битка край Ниш.\nВ сражението бяха показани автентични бойни, разузнавателни и други машини, оригинални автоматични и полуавтоматични оръжия, използвани от двете армии – карабини, пехотни пушки „Манлихер“ от 1895 година, карабини „Маузер“. В движение бе и военен подвижен състав както на българската войска, така и на вражеската армия – оригинални мотоциклети с кош, високопроходими и командирски автомобили, влекач, включително и възстановен танк Т-34.\nВъзстановката се проведе на военния полигон край великотърновското село Беляковец и привлече публика както от Велико Търново, така и от цялата страна. Преди битката бе отслужена заупокойна молитва за загиналите български войници.\nВоенно-историческата реконструкция бе организирана от Клуб „Братя по оръжие“, Национален военен университет „Васил Левски“, с подкрепата на Министерството на отбраната и в партньорство с Община Велико Търново. Участваха над 80 реконструктори от България, Румъния и Украйна, както и курсанти от НВУ „Васил Левски“.\nКНСБ: 2066 лв. е месечната издръжка на семейство с едно дете\n03.02.2022 03.02.2022 Радио Велико Търново\nЗа двама възрастни и дете до 14 години през последното тримесечие на миналата година е бил необходим нетен месечен доход от 2066 лева. Това съобщи Виолета Иванова, заместник-директор на Института за социални и синдикални изследвания към КНСБ. Иванова представи изследването „Основни резултати от наблюдението на потребителските цени и заплата за издръжка, декември 2021“. По думите […]\nМъж пострада при катастрофа между камион и лека кола в Хаинбоаз\nМъж е пострадал при катастрофа между товарен и лек автомобил в Прохода на Републиката. Пътният инцидент е станал в 06:48 часа край великотърновското село Вонеща вода. Шофьорът на леката кола е с наранявания по главата и е транспортиран до областната болница във Велико Търново. Заради произшествието движението през Хаинбоаз беше затруднено и се осъществяваше само […]


РПГ: Външно министерство да потърси отговорност на немския депутат на Цветанов • ЗАД КУЛИСИТЕ.com - Новини Поморие, Новини България\nПрегледана: 506 пъти\nРПГ: Външно министерство да потърси отговорност на немския депутат на Цветанов\nЧетиригодишната присъда на Цветанов е най-нормалното нещо, което трябваше да се случи. Дори и тя да бъде изменена, фактът че той е осъден ВИНОВЕН остава!\n„Поздравления за съдия Гетов! Произнесената от него присъда за бившия вътрешен министър е напълно релевантна и отговаря на извършеното длъжностно престъпление. Цветанов се опита да застане над закона, но, за щастие, правосъдната ни система не го позволи. Именно това е нормалното!”, коментира председателят на „Движение за справедливост – РПГ” Николай Цонев.\n„Не присъдата над Цветан Цветанов, а друго е притеснително – как може немският адвокат на Цветанов, който да не забравяме, е депутат в Германия, да си позволява да раздава присъди и критики в България. Адвокат Ул е публично лице, депутат в немския Бундестаг и е свързан с Европейската комисия. Неговото изказване е недопустимо и това е абсолютно вмешателство в Българското правосъдие.“, допълни Цонев.\nНека Външно министерство си свърши работата и сигнализира Европейската комисия как един немски депутат раздава присъди в България! "Ако български депутат направи подобно изказване в страна-член на ЕС, ще ни направят на нищо...”, сигнализира председателят на РПГ.\nВчера д-р Ханс-Петер Ул заяви, че преди 10 заседания от достоверни източници получил сведения, че има натиск върху българския съд Цветан Цветанов да бъде осъден.\n„Надявахме се , че съдът, както е нормално за всяка една правова държава, ще остане независим и няма да се поддаде на този натиск, и ще оправдае Цветанов. Според мен, съдът не удържа на натиска. Вие сте свидетели, как съдията с треперещи ръце прочете присъдата. Аз наистина съм уплашен от състоянието на правовата държава в България и мисля, че в България се увеличава този стандарт”, каза адвокатът на Цветанов.\nГЕРБ-депутат черпи кафета в заведението си в Горна Оряховица. Предизборно. При поръчка на кафе-ГЕРБ, цената е 0.00 лева\nДА ТИ СТИСКА ДА СЕ ИЗПРАВИШ СРЕЩУ ЦЯЛАТА ДЪРЖАВА, АКО ТРЯБВА. КАЗУСЪТ "РАДОСЛАВ БОЖИНОВ"


До 10 юли ще бъдат извършени плащанията по Мярка 10 „Агроекология и климат“ » Съвети в земеделието\nДо 10 юли ще бъдат извършени плащанията по Мярка 10 „Агроекология и климат“\nДата: юни 21, 2016\nДо 10 юли ще бъдат извършени плащанията по мярка 10 „Агроекология и климат“. В момента текат плащанията за дребните земеделски стопани, като срокът за приключването им е до 30 юни. „Там изчисленията са най-сложни и имаме заявки за малко над 10 000 хиляди бенефициента“, заяви министър Танева\nТя посочи, че тази година над 18 са директните плащания по всички мерки, което допълнително забавя изплащането на субсидиите. По думите й е нямало и предварително определен срок за изплащане на средствата по мярка 10. „Част от мерките бяха разплащани за първи път . Трябваше да се решат различни проблеми по повод размера на площите, които попадат в този обхват, който е предмет на инструмента по мярка 10. Изготвихме един индикативен график. Там, по повод изискването за финансови документи, бяха ни представени кашони касови бележки, фактури за продаване на зеленчуци и плодове. Операторите ги въвеждаха близо месец, т.е време, в което на практика щяха да бъдат направени изчисленията“, добави министър Танева.\nПредходна : Приемът по подмярка 6.3 стартира на 4 юли\nСледваща : Изплатени са близо 1 млн. лева по Схемата за млади земеделски стопани


Есенната парламентарна сесия се открива при подчертано добра ситуираност на страната ни на европейската политическа сцена и при наличието на благоприятни предпоставки за сътрудничество между страните от региона на Западните Балкани.\nУспешното ни Председателство на Съвета на ЕС едва ли остави съмнение у някого, че България все по-добре се справя с това да заявява и отстоява интересите си, да организира и посредничи в ключово важни за ЕС инициативи и събития. Хората видяха от непосредствена близост, че Европа се интересува от нас, наблюдава ни, чува ни и ни оценява.\nУвереността ни, че сме ценени и подкрепяни, тревожи политическите ни опоненти, които не се поколебаха да противопоставят европейските на вътрешните ни проблеми. Правят се внушения, че успехите на Председателството по никакъв начин не помагат на страната ни. И най-големите критици няма как да не съзнават, че постигнатото днес е било желание за българските управници десетилетия назад. И докато отношенията ни с Македония достигат нови хоризонти, лявата опозиция „произвежда” единствено подозрения и съмнения. Не стихват напъните отляво да се лансират новини и събития в ущърб на управляващите, при което политическият тон на говорене отдавна е преминал границите на приличието. Отправят се критики и към коалиционния формат на управлението ни. Патосът тук идва от потребността на опозицията да формулира и отстоява общонационални каузи, което все по-трудно й се отдава. Знаем, че сме неудобна коалиция за опонентите си, защото съумяваме да дадем отпор на безотговорния популизъм. Желаещите да ни сменят във властта видимо нервничат и стават все по-безпардонни, което плаши и отблъсква хората. Те се стремят да убият ускорението, което набрахме по време на Председателството. Колкото по-яростни и крайни са опонентите ни, толкова по-трудно те намират път към хората.\nПри откриването на тази парламентарна сесия за пореден път заявяваме волята си да следваме законодателните приоритети на управленската програма на ГЕРБ и ОП за пълния й четиригодишен мандат. Наясно сме, че колкото по-дълго управляваме, толкова повече отговорности поемаме. Но също така знаем, че именно заради постоянството ни да изпълняваме обещаното и да приемаме нови предизвикателства, продължаваме да получаваме обществено доверие и подкрепа. Това ще проличи отново на предстоящите догодина избори за Европейски парламент и за местни органи на властта.\nОт парламентарната трибуна сме длъжни да оценим по достойнство това, което ни даде Българското Председателство - безценен опит, работещи институции и сплотена администрация. Равносметката ни има и своите цифрови измерения: 46 споразумения с Европейския парламент; 39 мандата за преговори с Европейския парламент; 58 Заключения на Съвета; 1 Заключение на Председателството, 6 Препоръки на Съвета.\nЦентрално събитие на Председателството беше Срещата на лидерите на държавите-членки на ЕС с лидерите на държавите от Западните Балкани, проведена в София, на 17 май 2018 г. Това е първа среща в този формат след Срещата в Солун през 2003 г. Във фокуса й беше свързаността във всички аспекти, както и съвместният отговор на общите предизвикателства пред сигурността. Софийската декларация потвърди европейската перспектива на региона, а веднага след срещата бяха подписани първите споразумения в области като дигиталната и енергийната свързаност.\nЗнаково за нашето Председателство бе Решението за започване на преговори за присъединяване към ЕС с Македония и с Албания през юни 2019 г. Неслучайно премиерът Бойко Борисов посочи като най-голем успех на Председателството европейската перспектива за присъединяването на Западните Балкани.\nВажна бе срещата на върха в т. нар. „Лисабонски формат”, състояла се през март във Варна. На нея лидерите на ЕС и Турция водиха конструктивни разговори.\nПГ на ГЕРБ е убедена, че законотворческият процес не трябва да бъде „заложник” на произволни политически тълкувания и оценки. Защото много остро стои въпросът за общественото доверие към работата ни. Вярваме, че трудът ни ще бъде оценен по достойнство тогава, когато приемаме закони с впечатляващи мнозинства и когато търсим обществен консенсус по тях. Не се притесняваме, че ще се обезличим, ако постигаме съгласие с колегите си от опозицията по важни за България решения. Убедени сме, че силните партии стават още по-силни когато работят в среда на политическа коректност.\nЗаконодателната ни програма за реформата на съдебната система ще следва плана към Актуализираната стратегия и препоръките в докладите по Механизма за сътрудничество и оценка на ЕК. В тази връзка благоприятно обстоятелство са вече направените изменения в трите основни процесуални кодекса - НПК, ГПК и АПК.\nСтремим се: 1) да развием електронното правосъдие, електронното съобщаване и призоваване; 2) да утвърдим съдийското самоуправление, включително чрез публичност, прозрачност и конкурси в съдебната система; 3) да прилагаме актуализирана съдебна карта, която да преодолее регионалните диспропорции в разпределението на делата и неравномерната натовареност на съдиите.\nИзмененията в НК и в Закона за борба с домашното насилие ще надградят режима на борба с домашното насилие и защитата на личните права на жените и децата.\n- В Закона за корпоративното подоходно облагане се въвежда европейска директива свързана с две мерки-ограничаване приспадането на лихви и въвеждане на режим за контролирани чуждестранни дружества.\n- Чрез поправките в Закона за данъците върху доходите на физическите лица намалява административната тежест и се усъвършенстват данъчните облекчения за деца, за деца с увреждания и за млади семейства. Всички декларации и справки ще се подават само по електронен път.\n-В Данъчно осигурителния процесуален кодекс се подобрява фискалният контрол върху движението на стоки с висок фискален риск чрез въвеждане на уникален идентификационен номер за данни свързани с превоза на стоките.\nГЕРБ гледа на държавния бюджет като на основен фактор за стабилността в страната. Отговорно ще обсъдим проекта на Закон за държавния бюджет на Република България за 2019 г. и Актуализирана средносрочна бюджетна прогноза за периода 2019-2021 г. като мотиви към него. Параметрите на бюджетната рамка ще бъдат съобразени с фискалните правила по Закона за публичните финанси. Запазват се определените в средносрочната бюджетна прогноза цели за продължаване на фискалната консолидация - 0,5 на сто от БВП за 2019 г., достигане до балансирана бюджетна позиция през 2020 г. и запазването й през 2021 г.\n- С промените в Закона за обществените поръчки се въвежда нормативна рамка за прилагане на национална електронна платформа за възлагане на обществени поръчки.\nПрез новата парламентарна сесия се надяваме да приемем на второ четене с голяма парламентарна подкрепа Закона за киберсигурността. С него задаваме стандартите на сигурност, на които трябва да отговарят информационните ни системи. Надяваме се да повишим доверието на гражданите и бизнеса към онлайн средата. Стремим се към пълноценно използване възможностите на цифровия свят – социални медии, електронно правителство, електронно обучение и електронно здравеопазване.\nБезспорно финансирането е от първостепенна важност за сектор здравеопазване, затова ще приемем работещ бюджет на НЗОК. След нотификация от Европейската комисия, внасяме промени в Закона за лекарствените продукти в хуманната медицина, за да регулираме търговията с медикаменти и да ограничим дефицита на лекарства. Ще внесем проект за развитие на здравноосигурителния модел и ще настояваме за широк дебат.\nПромените в Закона за енергетиката ще регламентират развитието на мрежа за зарядни станции за електромобили. Воля за това вече заявиха всички парламентарно представени партии. Развитието на зарядните станции ще стимулира използването на електромобили, от което ще има ползи за икономиката, енергетиката и околната среда.\nЩе променим Закона за енергията от възобновяеми енергийни източници в частта за биогоривата като увеличим процентното съдържание на биогорива. Биогоривата са чист и възобновяем източник на енергия за транспорта. Разширеното им използване ще спомогне за постигане на целите на икономиката, енергетиката и околната среда.\nЩе продължим да подкрепяме развитието на Капиталовия пазар. Това е приоритет, заявен от всички парламентарни партии. Добър пример е стартиралата ваучерна схема по Оперативна програма „Иновации и конкурентоспособност”, която финансира първичното публично предлагане на акции на български малки и средни предприятия на българската фондова борса.\nВ парламента е внесен и проект на Закон за изменение и допълнение на Закона за семейните помощи за децa. От 1 януари 2019 г. се въвежда нов вид месечна помощ за деца без право на наследствена пенсия от починал родител. Тя ще се дава на другия родител или на настойника до навършване на 18-годишна възраст на детето, а ако то учи – до завършване на средното му образование, но не повече от 20-годишна възраст.\nПроектът на Закон за хората с увреждания ще бъде внесен в парламента през октомври 2018г. Чрез изцяло нова нормативна уредба ще се предвидят механизми за гарантиране на правата на хората с увреждания. Ще се определят отговорните органи за прилагане на Конвенцията за правата на хората с увреждания, вкл. на механизъм за координация и независим мониторинг, съгласно изискванията на член 33 от Конвенцията. Ще се създават условия и стимули хората с увреждания да се включват в пазара на труда, да получават средства от трудова дейност и да се интегрират в обществото.\nВ сферата на регионалното развитие предлагаме промени в Закона за устройство на територията с които облекчаваме административната тежест за гражданите.\nПромените в Закона за пътищата се отнасят до изграждане на електронна система за събиране на таксите от платена пътна мрежа на база изминато разстояние за превозни средства с обща технически допустима максимална маса.\nСлед промените в закона очакваните годишни приходи ще бъдат между 500 млн. и 1 млрд. лв. Това ще осигури качествена и бърза поддръжка на Републиканската пътна мрежа, както и средства за изграждане на нови приоритетни отсечки - автомагистрали и високоскоростни пътища.\nУважаеми колеги, нека през новата сесия на парламента да се стремим към съгласие по приеманите закони и нека да дебатираме културно и с прагматични аргументи. ПГ на ГЕРБ вярва, че е време оценките за качеството на законите да се дават възоснова на парламентарното и обществено съгласие по тях.


Прощално писмо (1 част) | Събития | Духовно – просветен център “Св. Архангел Михаил” - Варна\nЕкатерина Савелевна Витис, майка на писателя Василий Семьонович Гросман, през 1941 г. пише това прощално писмо, което той по-късно включва в романа си „Живот и съдба” (като последно послание на майката на своя герой Виктор Щрум). Всеки трябва да прочете това писмо. То е паметник на майчината любов, на силата на духа и на противостоянието срещу ужаса на фашизма. Екатерина Витис била разстреляна заедно с други евреи в в с. Романовка на 15 септември 1941 г. при една от акциите на фашистите за унищожаване на еврейско население. Тежко болна от костна туберкулоза тя едва се придвижва с патерици до мястото на екзекуцията. До края на живота си писателят Василий Гросман пише писма до своята загинала майка. Романът му „Живот и съдба” е оценяван от мнозина като „Война и мир” на ХХ век” не само заради прякото влияние от Толстой, но и заради своето изключително значение. Основната идея на творбата е, че проявите на човечност, които се случват в едно тоталитарно общество, въпреки натиска на това общество, са най-висша ценност.\n„Витя, сигурна съм, че писмото ми ще стигне до теб, макар че се намирам отвъд фронтовата линия, зад бодливата тел на еврейското гето. Никога няма да получа отговора ти, не ще ме има. Искам да знаеш какви са последните ми дни, с тази мисъл по-лесно ще се простя с живота.\nТрудно е, Витя, истински да разбереш хората… На седми юли германците нахлуха в града. В градската градина радиото предаваше последните новини, бях си тръгнала от поликлиниката и се спрях да чуя, говорителката четеше на украински статия за боевете. Чух далечна стрелба, после през градината затичаха хора, поех към къщи и все се чудех как така съм пропуснала сирената за въздушна тревога. И изведнъж видях танк, някой извика: „Германците влязоха в града!”\nКазах: „Не всявайте паника”, предишната вечер се бях отбила при секретаря на градския съвет да го питам за заминаването, той кипна: „Рано е да говорим за това, още не сме готвили списъци”. С една дума, германците бяха тук. Цяла нощ съседите ми се събираха ту при един, ту при друг, най-спокойни бяхме децата и аз. Реших – каквото ще става с всички, ще стане и с мен. Отначало се ужасих, разбрах, че никога няма да те видя, и страшно ми се прииска още веднъж да те погледна, да целуна челото, очите ти, а после си помислих: ти си в безопасност и това е щастие.\nПризори съм заспала и когато се събудих, ме притисна страшна мъка. Бях в стаята си, в своето легло, но ми се стори, че съм в чужда страна, изгубена, сама.\nОще същата сутрин ми напомниха онова, което бях забравила през годините на съветската власт – че съм еврейка. Мина един камион с германци, които крещяха: „Juden kaput!”\nА после ми го напомниха някои мои съседи. Жената на портиера беше застанала под прозореца ми и говореше на съседката: „Слава Богу, край на евреите”. Откъде се взе това у нея? Синът й е женен за еврейка, тя им беше ходила на гости и ми беше разказвала за внуците си.\nСъседката ми, вдовица, има момиченце на шест годинки, Альонушка, със сини, чудни очи, писала съм ти за нея, дойде и ми заяви: „Ана Семьоновна, ако обичате до довечера да си изнесете багажа, ще се преместя във вашата стая”. „Добре, тогава аз ще се преместя във вашата”. „Не, вие ще заемете малката стаичка зад кухнята”.\nОтказах, там няма нито прозорец, нито печка.\nОтидох в поликлиниката, а когато се върнах, гледам: вратата на стаята ми разбита, багажът ми струпан в онова килерче. Съседката ми казва: „Оставих си дивана, и без това няма да се побере в новата ви стаичка”.\nЧудя се просто, тя е завършила техникум, покойният й съпруг беше добър и кротък човек, счетоводител в Кооперативния съюз. „Вие сте извън закона” – каза го с такъв тон, сякаш това е много изгодно за нея. А нейната Альонушка цялата вечер седя при мен, разказвах й приказки. Така отпразнувахме новия ми дом, тя не искаше да си легне, майка й я отнесе на ръце. А после, Витенка, отново отвориха нашата поликлиника, а мен и още един лекар евреин ни уволниха. Поисках си заплатата за отработения месец, но новият главен лекар ми каза: „Сталин да ви плати отработеното при съветската власт, пишете му до Москва”. Санитарката Маруся ме прегърна и тихичко занарежда: „Боже Господи, какво ще стане с вас, какво ще стане с всички вас”. И доктор Ткачов ми стисна ръката. Не знам кое тежи повече – злорадството или съжалителните погледи, с каквито хората гледат умираща крастава котка. Не съм мислила, че ще трябва да преживея такова нещо.\nМного хора ме смаяха. И не само невежите, озлобените, необразованите. Един стар педагог, пенсионер на 75 години, винаги питаше за тебе, заръчваше ми да те поздравя, казваше: „Той е нашата гордост”. А тия дни, проклети да са, ме срещна и не ме поздрави, престори се, че не ме вижда. После ми разправиха, че на събранието в комендатурата казал: „Въздухът се изчисти, не мирише на чесън”. За какво му е било – нали тези думи мърсят него. На същото това събрание изсипали сума клевети върху евреите… Но, Витенка, естествено, не всички отидоха на това събрание. Мнозина отказаха. И знаеш ли, в моето съзнание още от царско време антисемитизмът е свързан с патриотарщината на хората от Съюза на архангел Михаил. А тук видях – онези, които крещят, че Русия трябва да се отърве от евреите, и се унижават пред германците, са същински жалки лакеи, готови са да продадат Русия за трийсет германски сребърника. А невежите хора от предградията заграбват квартири, одеяла, дрехи; такива сигурно са убивали лекарите по време на холерните бунтове. А има и душевно вяли хора, те се съгласяват с всички злини, само и само да не ги заподозрат в несъгласие с властта.\nПри мен непрекъснато идват познати, носят новини, очите на всички са безумни, хората сякаш бълнуват наяве. Появи се странен израз: „укриване на вещите”. Всеки мисли, че у съседа е по-сигурно. Укриването на вещите ми прилича на игра.\nНеотдавна съобщиха, че ще преселват евреите, разрешено е да се вземат 15 килограма багаж. По стените на къщите накичиха жълти обяви: „Всички наематели да се преместят в района на Стария град най-късно до шест часа вечерта на 15 юли 1941 година”. Непреместилите се ще бъдат разстрелвани.\nИ тъй, Витенка, стегнах се и аз. Взех си възглавницата, малко бельо, чашката, която ти ми подари някога, една лъжица, един нож, две чинии. Колко му трябва на човек? Взех няколко медицински инструмента. Взех твоите писма, снимките на мама, покойната, и на чичо Давид, и онази, дето сте снимани ти с татко ти, едно томче на Пушкин; „Lettres de mon moulin”, едно томче на Мопасан, където е „Une vie”, речничето, взех Чехов, където са „Скучна история” и „Архиереят” – и се оказа, че съм напълнила кошничката. Колко писма съм ти написала под този покрив, колко нощи съм плакала от самота – вече мога да ти го кажа.\nВзех си сбогом с градинката, с къщата, поседях няколко минути под дървото, сбогувах се със съседите. Странни хора има. Две съседки пред очите ми се скараха кой да вземе столовете, кой бюрото, а когато започнах да се сбогувам с тях, и двете се разплакаха. Помолих съседите Басанко, ако след войната дойдеш да питаш за мен, да ти разкажат подробно – те обещаха. Трогна ме кученцето, обикновено дворно кученце, казва се Тобик – последната вечер някак особено ми се умилкваше.\nАко дойдеш, нахрани го заради доброто му отношение към старата чифутка.\nКогато се наканих да тръгвам и вече се чудех как ще замъкна кошницата до Стария град, не щеш ли, дойде моят пациент Шчукин, мрачен и според предишните ми впечатления коравосърдечен човек. Той се хвана да ми помогне за багажа, даде ми триста рубли и каза, че веднъж седмично ще ми носи хляб при оградата. Работи в печатницата, не го взеха на фронта заради болните му очи. Преди войната го лекувах, ако някой бе поискал да изброя хората с отзивчиви, чисти души, бих изредила десетки имена, но не и неговото. Знаеш ли, Витенка, след тази среща с него отново се почувствах човек – значи не само кучето може да се държи човешки.\nТой ми каза, че в градската печатница отпечатвали заповед: на евреите се забранява да ходят по тротоарите, длъжни са да носят на гърдите си тенекиена значка във вид на шестолъчна звезда, нямат право да използват градския транспорт, обществените бани, да посещават амбулаториите, да ходят на кино, забранява им се да купуват масло, яйца, мляко, плодове, бял хляб, месо, всякакви зеленчуци, с изключение на картофи; разрешава им се да ходят на пазар чак след шест вечерта (когато селяните вече си заминават от пазара). Старият град ще бъде ограден с бодлива тел, излизането извън оградата е забранено, може само под конвой за принудителната работа. За евреин, намерен в руска къща, стопанинът й ще бъде разстрелван като за укриване на партизанин.\nТъстът на Шчукин, стар селянин, дошъл от съседното селце Чудново, разказал, че видял с очите си как подкарали всички местни евреи с бохчи и куфари към гората и после цял ден оттам се чували изстрели и диви викове, нито един човек не се върнал. А германците, които били на квартира у тъста, се прибрали късно вечерта – пияни, и пак пили до сутринта, и пред стареца си поделяли брошки, пръстени, гривни. Не знам дали това е случаен произвол, или същото очаква и нас.\nКолко тъжен беше пътят ми, синко, към средновековното гето. Вървях през града, в който съм работила двайсет години.\nПърво минахме по пустата улица „Свечная”. Но когато излязохме на „Николская”, видях стотици хора, поели към това проклето гето. Улицата беше побеляла от бохчи, от възглавници. По-младите водеха под ръка болните. Парализирания баща на доктор Маргулис го носеха на одеяло. Един младеж носеше на ръце бабичка, а след него вървяха жена му и децата и мъкнеха вързопи. Управителят на бакалския магазин Гордон – той е дебел и има задух – беше навлякъл балтон с кожена яка, вървеше и по лицето му се стичаше пот. Просто ме смая един младеж: беше без багаж и крачеше с високо вдигната глава, с отворена книга в ръката, с надменно и спокойно лице. Но колко обезумели от ужас хора имаше наоколо!\nВървяхме по платното, а на тротоара стояха хора и ни гледаха.\nИзвестно време вървях със семейство Маргулис и чувах съчувствените въздишки на жените. А на Гордон с неговия зимен балтон се смееха, макар че, повярвай, той не беше смешен, а ужасен. Виждах много познати физиономии. Едни леко ми кимаха за сбогом, други се извръщаха. Мисля, че в тази тълпа нямаше равнодушни хора; имаше любопитни, имаше безмилостни, но на няколко пъти видях разплакани очи.\nОгледах се – две тълпи бяхме: евреите с палта, калпаци, жените – с дебели шалове, а другите, на тротоара – с летни дрехи. Светли блузки, мъжете без сака, някои с бродирани украински ризи. Имах чувството, че за евреите, изпълнили платното, вече и слънцето не иска да грее, че те крачат в декемврийски среднощен студ.\nПред входа на гетото се сбогувах с моя спътник, той ми посочи мястото край телената ограда, където щяхме да се срещаме.\nЗнаеш ли, Витенка, какво изпитах вече вътре, в заграденото? Мислех, че ще изпитам ужас. Но представи си, в тази кошара за добитък ми олекна на душата. Да не помислиш, че стана така, защото имам робска душа. Не. Не. Тук бяхме хора с еднаква съдба, в гетото не бях длъжна да ходя по шосето като кон, нямаше ги злобните погледи, познатите ме гледаха в очите и не ме отбягваха. В тази кошара всички носят дамгата, с която ни белязаха фашистите, затова тази дамга не изгаря сърцето ми. Тук се почувствах не безправно животно, а нещастен човек. От това ми олекна.\nНастанихме се с моя колега, терапевта Шперлинг, в пръстена къщурка с две стаички. Шперлингови имат две големи дъщери и син на дванайсетина години. Дълго се вглеждам в слабичкото му лице, в големите му тъжни очи; казва се Юра, а аз веднъж-дваж го нарекох Витя, той ме поправяше: „Аз съм Юра, а не Витя”.\nКолко са различни човешките характери! Шперлинг е на петдесет и осем години, но е пълен с енергия. Намери дюшеци, газ, една каруца дърва. През нощта внесоха вкъщи чувал брашно и половин чувал фасул. Той се радва на всеки свой успех като младоженец. Вчера закачваше килимчета по стените. „Нищо, нищо, ще го преживеем – повтаря често. – Най-важното е да се запасим с продукти и с дърва”.\nТой ми каза, че трябва да организираме училище в гетото. Дори ми предложи да давам на Юра уроци по френски и да ми плаща за всеки урок с чиния супа. Съгласих се.\nЖената на Шперлинг, дебелата Фани Борисовна, въздиша: „Всичко е загубено, ние сме загубени” – но същевременно следи да не би голямата й дъщеря Люба, добро и мило същество, да даде на някого шепа фасул или филийка хляб. А малката, любимката на майка си, Аля, е истинско сатанинско изчадие: властна, мнителна, стисната; крещи на баща си, на сестра си. Преди войната дойде от Москва на гости и така и не се върна.\nБоже мой, каква сиромашия е наоколо! Да можеха онези, които говорят, че евреите били богати, че винаги скътвали по нещо за черни дни, да погледнат нашия Стар град! Ето го – дойде черният ден, от този по-черен не може да бъде. Та нали в Стария град се намират не само преселниците с петнайсетте си килограма багаж, тук открай време живеят занаятчии – старци, работници, санитарки. В каква ужасна теснотия са живели и живеят те! Какво ядат! Да можеше да видиш тези полусрутени, хлътнали в земята къщурки.\nВитенка, тук виждам много лоши хора – алчни, хитри, дори готови на предателство. Има тук един страшен човек, Епщейн, дошъл е от някакво полско градче – носи лента на ръката и ходи с германците по обиски, участва в разпити, пиянства с украинските полицаи и те го пращат по къщите да иска водка, пари, продукти. Виждала съм го два пъти – едър, красив, с контешки кремав костюм, и дори жълтата звезда, пришита на сакото му, изглежда като жълта хризантема.\nНо искам да ти кажа и друго. Никога не съм се чувствала еврейка, от дете израснах с приятелки рускини, от поетите обичах най-много Пушкин, Некрасов и пиесата, на която плаках заедно с целия салон – делегацията на конференцията на руските земски лекари, беше „Вуйчо Ваньо” със Станиславски. А навремето, Витенка, когато бях четиринайсетгодишно момиче, нашето семейство се бе наканило да емигрира в Южна Америка. И аз казах на татко: „Никъде не мръдвам от Русия, по-добре да се удавя”. И не заминах.\nА в тези ужасни дни сърцето ми се изпълни с майчинска нежност към еврейския народ. По-рано не познавах тази обич. Тя ми напомня обичта ми към тебе, скъпи синко. (...)”\nСледва - 2 част\n А. Доде. „Писма от моята мелница” – Б.пр.\n „Един живот” – Б.пр.\nИз „Живот и съдба” - Василий Гросман, ИК Жанет45, 2009 г.\nПосещението на първите български столици Плиска и Велики Преслав беше обещано още при откриването на учебната година на школата и беше очаквано с нетърпение. То се случи на 19 октомври под покровителството на св. Йоан Рилски...\nАлтернатива, октомври 2019\nИзлезе от печат октомврийският (240) брой на „Алтернатива”. Темата на броя е свързана с мисионерската роля на Църквата в света – Жетвата е голяма, а работниците малко (Мат. 9:37) ...\nНа 6 октомври се подновиха заниманията в Енорийската детска школа „Кандилце” към храмовете „Св. Николай Чудотворец” и „Св. Архангел Михаил” във Варна. След неделната св. Литургия беше отслужен молебен и водосвет, за да бъде благословено от Бога това общо дело...\nБлаговестие от древността до днес. Трета вечер от Седмицата на православната книга\n„Не може просто! И не бива!” Четвърта вечер от Седмицата на православната книга\nТихият ангел. Закриване на XXI Седмица на православната книга